Byen, der engang lugtede, er på vej ind i en stor, grøn fremtid | TV SYD\nJobs i massevis er på vej til Esbjerg sammen med den grønne omstilling. Eksperter peger på byens havn som et eksempel til verden.\nAf: Søren Vesterby\nDengang far var dreng i 1960’erne, havde 700 fiskekuttere hjemme i Esbjerg Havn. Derfra kendes havnens karakteristiske odeur, som stadig hænger ved byens navn.\nDengang far blev far, var kutterne væk, og havnens himmel var nu gennemstukket af enorme boreplatforme, som var inde til reparation fra det store olie- og gaseventyr på Nordsøen.\nEsbjerg havn kan blive eksemplet til Europa og verden.\nJesper Frost Rasmussen, Esbjerg borgmester\nDengang far blev bedstefar, var de på vej væk. I stedet lå der nu endeløse rækker af vindmøller på havnen med vinger så lange som fodboldbaner klar til at blive sejlet ud for at høste de evige vinde på Nordsøen og bringe dem i land som strøm.\nI 2021 er Esbjerg i fuld sving med endnu en gang at omstille sig til nye tider, og både beskæftigelses- og indtjeningsperspektivet rager langt op over de bedste olie- og gasår.\nMange unge mænd gik tidligt ud af skolen. Der var altid arbejde og penge at tjene ombord på en af de hundredvis af kuttere på havnen.\nFoto: Esbjerg Byhistoriske Arkiv.\nOff-shoreeksperter vurderer samstemmende overfor TV SYD, at Esbjerg Havn i dag er i position til en hovedrolle som såkaldt off-shore wind hub, efter at EU-Kommissionen i november 2020 udpegede de europæiske farvande som helt centrale for at nå målet om at være klimaneutral i 2050. Til den tid skal 300 millioner europæiske huse have grøn strøm i stikkontakten.\nI årevis er tre fjerdedele af alle vindmøllerne på Nordsøen sejlet ud fra vestkystbyen, der blev skabt, fordi Danmark stod med håret i postkassen efter krigsnederlaget i 1864. Med tabet af Slesvig-Holsten mistede Danmark havadgangen via Elben til Nordsøen.\nSiden har driftige folk i byen adskillige gange vist sig dygtigt parate til nye tider. Rask må det gå, hed engang byens motto.\nLænge har Esbjerg Havn været et eksempel til verden. For eksempel brugte de i Taiwan Esbjerg som show case, da de skulle omstille sig der.\nEsbjergs fire afsnit\n- På trods af at havvindmøllemarkedet har udviklet sig enormt, siden den første mølle blev installeret fra Esbjerg, så har havnen kunnet beholde sin stærke position inden for havvind, siger Søren Lassen. Hans stilling er global head off-shore wind research i den internationale konsulentvirksomhed Wood Mackenzie.\nSelv om andre lande omkring Nordsøen også har havne med stærke ambitioner om at erobre Esbjergs dominerende position, så vurderer Søren Lassen, at Esbjerg står meget stærk.\n- Esbjerg Havn vil fortsat være attraktiv inden for havvind. Havnen har en fordelagtig position forhold til den fremtidige efterspørgsel, og så har den i kraft af sin stærke position igennem længere tid opnået en god forståelse for, hvad kunderne efterspørger. Esbjerg har bevist sig, siger Søren Lassen.\nEngang var Esbjerg Havn Danmarks største fiskerihavn.\nHan tilføjer, at i takt med at havvindmølleindustrien vækster i absolutte såvel som relative tal, så vil vi både se nye og eksisterende havne, der skalerer op for at få andel i væksten.\n- Det vil have en negativ effekt på Esbjerg Havns markedsandele. Men da havvindmølleindustrien udvikler sig så hurtigt, som den gør, er det imidlertid stadig muligt at vækste fornuftigt, imens man taber markedsandele, siger Søren Lassen, global head off-shore wind research, Wood Mackenzie.\nMest ambitiøse udspil\nFrem mod år 2050 vil EU-Kommissionen øge produktionen af grøn havvind 25 gange i forhold til i dag.\nDet betyder rigtig, rigtig mange nye vindmøller i Nordsøen. I dag laver EU 12 gigawatt havvind, i 2030 skal det være mindst 60, inden 2050 skal det være 300 gigawatt.\nHavneprofilen i Esbjerg er helt sin egen. Den kan ses på lang afstand.\nFoto: Pressefoto: Esbjerg Havn\n- Det er det mest ambitiøse udspil for vedvarende energi, jeg nogensinde har set fra EU, det er virkelig gode nyheder for Danmark, der med Nordsøen og Østersøen ligger som et smørhul for den havvind, som kan omdannes til fremtidens grønne brændsler til lastbiler, skibe og fly, sagde Anders Stouge, viceadministrerende direktør i Dansk Energi, da Europa-Kommissionen den 18. november 2020 vedtog sin grønne vindplan.\nFra strøm til jobs\nEU-Kommissionen anslår, at der frem mod 2050 bliver behov for investeringer i europæisk havvind på 800 billioner engelske pund. Det er gigantisk. Det er 6.9 billiarder danske kroner.\nAltså 6.900.000.000.000.000 kroner.\n- Der skal dobbelt så mange fabrikker til som i dag for at følge med, hvis EU’s mål skal nås, sagde direktør på Esbjerg Havn, Dennis Jul Pedersen, den 8. februar 2021 på et streamet videomøde om den nye kunstige energiø i Nordsøen, som et bredt flertal i Folketinget havde vedtaget fire dage tidligere.\n- Esbjerg Havn kan blive det grønne eksempel til Europa, siger Esbjergs borgmester Jesper Frost Rasmussen. Eksperter siger, at han meget vel kan få ret.\nVenstre, Dansk Folkeparti, Radikale Venstre, Socialistisk Folkeparti, Enhedslisten, Det Konservative Folkeparti, Liberal Alliance og Alternativet vedtog sammen med regeringen at sætte gang i Danmarks største anlægsinvestering nogensinde: Verdens første kunstige energiø til 210 milliarder kroner.\nDen skal ligge 80 kilometer ud for den jyske vestkyst og i første omgang producere tre gigawatt strøm, men forberedes til ti gigawatt fra omkringliggende vindmølleparker.\nØen er den første af 10-12 fremtidige europæiske energiøer.\nEsbjerg Havn udskiber 75 procent af alle vindmøller på Nordsøen.\n- Dermed får Danmark en first mover effekt, og jeg ser Esbjerg som en hel central partner. Vi vil gerne i dialog om byggearbejder, kontordomiciler, boliger og finansiering af uddannelse, sagde Torben Möger Pedersen, administrerende direktør i PensionDanmark, på samme videomøde, og havnedirektør Dennis Jul Pedersen oplyste, at der er 300.000 arbejdspladser i den europæiske vindindustri og 35.000 af dem er i Danmark.\n- En tredjedel af de 35.000 ligger i vores område, hvis vi kan bibeholde konkurrenceevnen. Der er mange tusinde jobs i Esbjerg i det her, ikke mindst hvis der kommer produktion på havnen, sagde havnedirektøren.\nI følge beregningerne vil tre gigawatt give 45.000 danske årsværk, ti gigawatt vil give 78.000 danske årsværk. Og EU vil som nævnt have 300 gigawatt i 2050.\nDermed bliver uddannelse en flaskehals.\nEU’s mål med grøn havvind\n- Der bliver brug for folk, der kan skrue, og folk der kan regne. Faglærte og ikke faglærte, siger Jacob Lykke, formand for 3F Transport i Esbjerg, initiativtager til ovennævnte videomøde og en af drivkræfterne bag, at Esbjerg allerede er langt med at etablere en ny, grøn uddannelse. Den forventes at åbne i 2022-23. Navnet er Off Shore Academy.\n- Fremragende ide, har Giles Dickson, administrerende direktør i den europæiske vindmølleindustris brancheorganisation, Wind Europe, udtalt. I december 2020 sagde han til Esbjerg Havns nyhedsbrev, at han forventer fortsat at se Esbjerg som en foregangshavn, men, tilføjede han:\n- Mange havne rundt om i Europa vil kæmpe for at komme foran i køen.\nSom udskibningshavn er Esbjerg oppe imod først og fremmest det tyske off- shorecentrum i Cuxhaven ved Elbens udløb i Nordsøen samt de tre engelske havne Immingham, Hull og Grimsby, skotske Aberdeen samt måske også Le Havre i Normandiet, og markedets største mølleproducent, Siemens Gamesa, har tidligere valgt Esbjerg fra.\nI 2018 åbnede de Tysklands største off-shorefabrik i Cuxhaven med 850 ansatte, og i 2010 valgte de engelske Hull frem for Esbjerg. Sidste år opskalerede de fabrikken, så de mere end tusinde ansatte nu producerer møllevinger på 108 meters længde.\nDer er et kæmpe potentiale i Esbjerg, og nu bliver kagen meget større.\nThomas Sylvest, senior advisor i Danish Shipping\nAlligevel ser Thomas Sylvest, senior advisor i Danish Shipping, tidligere Rederiforeningen, og en af hovedpersonerne bag den nye beskæftigelsesrapport, meget optimistisk på Esbjergs fremtidige rolle:\n- I dansk havneposition er Esbjerg i en liga for sig selv. Der er et kæmpe potentiale i Esbjerg, og nu bliver kagen meget større. 300 gigawatt i 2050 er en voldsom opskalering i forhold til i dag, og Esbjerg har hele servicekæden af leverandører, infrastruktur, stor havneplads til de store jack up- og installationsfartøjer, siger Thomas Sylvest.\nDen grønne omstilling har medført et konstant krav om mere plads på Esbjerg Havn. Lige nu arbejdes der på at udvide med cirka en million kvadratmeter.\nI juli 2020 udgav han rapporten, 'Socioeconomic impact study of off shore wind', som kigger tyve år frem til 2040. Heri hedder det blandt andet: “…et helt centralt spin off fra den første danske havvindmøllepark Horns Rev 1 i 2001 var, at det gav de lokale Esbjerg-firmaer mulighed for at teste og overføre deres erfaringer fra olie og gas til en ny sektor… som et resultat er Esbjerg nu base for omkring 250 leverandører til den globale off shore vindsektor som for eksempel Semco Maritime, Esvagt, NorSea Denmark, Ocean Team Group, Jutlandia og mange, mange flere”.\n- Mange af projekterne specielt i den nordlige del af Nordsøen ligger lige til Esbjerg også i forhold til de engelske østkystbyer. I fremtiden kommer det til at køre efter hub and spoke princippet: Producenterne udvælger sig nogle kernehavne og kører installationsprocessen derfra, siger Thomas Sylvest til TV SYD.\n- Esbjerg er veletableret som udskibningshavn, det giver den en mulighed, som andre havne ikke har, siger Jan Hylleberg, administrerende direktør i Wind Denmark, som er et talerør for den danske vindbranche.\n- Det vil være attraktivt for Esbjerg også at have produktion fra for eksempel mølleproducenterne. De ser havnen som et service- og logistiksted, det er på det, havnene konkurrerer om at give brugerne den bedste service. De ser på omkostningerne ved at producere. Der skal Esbjerg hele tiden holde sig skarp. At markedet bliver større må ikke blive en sovepude, da alle fortsat jagter omkostningerne, siger Jan Hylleberg.\nMålt i kvadratmeter er Esbjerg Havn Danmarks største. Og mere er på vej. Pladskravet til vindmøller er enormt.\nHavnen har aftalt med en producent af vindmøIletårne, at de rykker ind i 2023 med en ny fabrik til 250 millioner kroner. Samme år river de det kulfyrede kraftværk, Vestkraft, ned. Det er fra den sorte tid. Es war damals (det var dengang, red.), som man siger. Nu er tiden grøn. Kommunen og producenten af vindmølletårnene har indgået en intentionsaftale. Det er 250 nye arbejdspladser.\nI 2026 planlægger Copenhagen Infrastructure Partners, også kaldet CIP, sammen med en række af de største danske virksomheder, blandt andet A.P. Møller-Mærsk, ARLA og DLG, en såkaldt Power to X-fabrik til 7,5 milliarder kroner i Esbjerg. Den bliver den største af sin art i Europa. Den skal omdanne grøn havvind til CO2-fri energi og gødning og vil skabe 100-150 nye arbejdspladser.\nSit eget afsnit\n- Jeg bemærker, at Esbjerg fik sit helt eget afsnit i Folketingets Nordsøaftale fra december sidste år, hvor vi satte en stopper i 2050 for udvinding af olie.\n- Det bevidner, at ordførerne har et særligt fokus på Esbjergs position. Vi har ikke i de sidste 25 år haft mere opmærksomhed på Esbjerg, siger Anders Kronborg, Esbjerg. Han er socialdemokratisk folketingsmand og langt oppe på hans dagsorden står, at den grønne energi skal styrkes med uddannelse.\nEsbjergs socialdemokratiske folketingsmand Anders Kronborg er meget opmærksom på, at uddannelse er et nøglehul, som skal passeres, hvis Esbjerg Havn skal lykkes med at blive Europas grønne eksempel.\nEn central placeret rådgiver i regeringskontorene på Christiansborg siger på betingelse af anonymitet:\n- Det væsentlige for os er, at vi får en forceret og ambitiøs udbygning og indhentning af Nordsøens vind. For kongeriget og for Esbjerg har byen fordel af placering og know how og meget stærke udviklere og producenter samt meget ambitiøse og aggressive investorer. Mulighederne er enorme, og beskæftigelsesmæssigt er det mere end i olie- og gasindustrien, siger vedkommende til TV SYD.\nEndnu et nyt afsnit i den unge vestkystby fra 1867 er i fuld gang. Det kan bedstefars børn folde ud.\nHelt uden fiskeodeur.\nUdarbejdet af Søren Vesterby og Alexander Klemp


Mobning er no go! | Peter & Katherina (De Unge Mødre)\nMobning er no go! – Peter & Katherina (De Unge Mødre)\nDet er en lidt speciel dag i dag :D Lucas fylder 13 år :O OMG! En reminder om, at man ikke bliver\nMig, Hannah og Peter (som ses på billedet i opslaget) har en gruppe på facebook om De Unge Mødre 🙂\nPeter medvirkede allerede tilbage i reportagen i 2004, hvor Hannah blev en del af De Unge Mødre i sæson 1, og jeg i sæson 2 🙂\nVi snakker over 10 år med at skulle lære at leve med de “efterveer” ved at have deltaget i programmet. Vi har alle 3 været udsat for mobning, chikane og trusler. Det har påvirket vores liv i stor stil, og er der nogen der kan sætte sig ind i hvordan et mobbeoffer har det, så er det nok os!\nVi ved at folk kan være uenige. Vi ved at man kan sige (eller skrive) ting man fortryder.\nHvad Natascha Ellen ( Natascha Linea) angår, så er hun igang med at forandre sig. Vi kan se det 🙂 Men ikke alle kan accepeterer at hun ikke længere er den hun var, lissom at vi ikke længere er dem vi var en gang. Tiden forandre sig. Tiden forandre os 🙂\nHvis i oplever at være udsat for mobning (eller chikane) af en facebook bruger, så vil vi anbefale jer at anmelde personen til facebookteamet. Der kan komme konsekvenser for den pågældene person i form af lukning af dennes profil, eller karantæne fra facebook der kan vare op til flere uger. Det er de færreste der bliver ved med at oprette profiler for at lege” trolls”, eller syntes at nogle ondskabsfulde kommentarer omkring et andet menneske er det værd.\nVi kan ikke stoppe mobning, men vi kan stå sammen og være med til at begrænse den 🙂\nVi vil gerne opfordre jer til at komme med nogle emner, som at i evt gerne vil drøfte med os eller ønsker svar på 🙂\nDer vil i gruppen blive tillagt nogle overskuelige gruppe regler, og i slutningen af december vil vi gå live hvor vi drøfter emnerne i gruppen 🙂\nKlik her for blive medlem <–\nVær nu søde ved hinanden 🙂\nHåber at det bliver bedre i fremadrettet! 🙂\n/Katherina, Hannah & Peter\nDet er en lidt speciel dag i dag :D Lucas fylder 13 år :O OMG! En reminder om, at man ikke bliver yngre, selvom jeg ikke …


Lejligheden. Læs også: Bofællesskabet Regnbuen s. 10 Sammenlægning i Skærbæk s. 14 ID-kort til varmemestrene s PDF\nDownload "Lejligheden. Læs også: Bofællesskabet Regnbuen s. 10 Sammenlægning i Skærbæk s. 14 ID-kort til varmemestrene s. 18"\n1 Lejligheden Beboerblad for boligkontoret Fredericia DEC Fra ledig til leder Brian Conradsen fra Sønderparken har fået job via Boligkontoret Fredericia og boli.nu s partnerskabs aftaler med en række entreprenører s. 6 Læs også: Bofællesskabet Regnbuen s. 10 Sammenlægning i Skærbæk s. 14 ID-kort til varmemestrene s. 18\n2 INDH LD Leder Kort & Godt Fra ledig til leder Partnerskabsaftaler Vil du også i arbejde? Repræsentantskabsmøde Fællesskab under samme tag Mere effektiv fjernvarme 2 afdelinger bliver til 1 Travlhed i afdelingerne ID-kort til varmemestrene Seniorer ønsker fællesskaber Værdier, der holder i praksis Kunst i december Boligstøtte 2014 NYT på Boligfa.dk Udlejning selskabslokaler og gæsteværelser Telefonliste LEJLIGHEDEN Blad for beboere i Boligkontoret Fredericia Oplag: Redaktionsudvalg Lis Gregersen (ansv.), Steffen Møller Borgbjerg, Torsten Mørck, Finn Muus, Anja Paaske og journalist Joan Grønning (redaktør) Grafisk design Jesper Seneca Art & Design Forsidefoto Michael Malthe Photography Foto Jesper Seneca, Flemming Lorenzen m.fl. Produktion TekstXpressen.dk, Middelfart Næste nummer Medieudvalgsmøde: 6. januar 2014 Udgivelse: Primo marts Vesterbrogade Fredericia LEJLIGHEDEN DEC 2013\n3 LEDER Boligkontoret Fredericia går forrest Af organisationsformand Lis Gregersen FOTO: JESPER SENECA Vi arbejder hårdt på at holde vores omkostninger nede uden at gå på kompromis med kvaliteten. Og så øger vi vores beboeres muligheder for at få job under vores renoveringer Folketingspolitikerne har i deres jagt på besparelser det sidste års tid rettet blikket mod boligstøtten. Politikerne har lige nu fx fokus på driftsomkostningerne i afdelingerne i landets 621 boligorganisationer ud fra devisen om: Hvis huslejerne kunne falde, så vil vi i Staten kunne spare penge i boligstøtte. Vi kan ikke forestille os, at politikerne vil blande sig i beboerdemokratiet i de enkelte afdelinger. Men vi kan frygte lovændringer, der fx begrænser afdelingernes muligheder for at kunne vælge den helt store vedligeholdelsespakke for deres udearealer. Fællesindkøb sparer udgifter I Boligkontoret Fredericia har vi haft fokus på driftsoptimering i et stykke tid. Allerede for 3 år siden gik vi fx i gang med at etablere samarbejder mellem afdelingerne og i fællesskab købe bedre maskiner og materiel for at minimere udgifterne for den enkelte afdeling. En løsning, som bl.a. har resulteret i, at vi har kunnet holde indkøb og driftsomkostningerne nede til gavn for afdelingsbudgetterne. Og en løsning, som andre boligorganisationer nu har ladet sig inspirere af. Vi har også arbejdet på at finde løsninger, så vi som nu én boligorganisation ikke bliver pålagt moms for arbejder på tværs af afdelingerne. Fraflytninger i udbud Med ca. 800 ud- og indflytninger om året tager vi nu også fat på et udbud af opgaver i forbindelse med flytninger. Gennem bedre priser kan vi spare både afdelingerne og beboerne for en del penge. Selvom vi arbejder for at få bedre priser hos vores entreprenører, håndværkere og andre samarbejdspartnere, så sikrer vi os dog samtidig, at firmaer, der ønsker at byde på opgaven, har tegnet overenskomst med partnerne på området ligesom det sker omkring vores renoveringer i Sønder parken og Korskærparken. Socialt ansvar ja tak! Boligkontoret Fredericia tager også sit sociale ansvar meget alvorligt, og det har vi fx vist sammen med vores konkolleger i boli.nu og sammen med Fredericia Kommune. På den ene side vil vi sikre, at beboere, der er faldet ud af arbejdsmarkedet, får en chance for at få et nyt arbejde via vores store renoverings- og byggeopgaver. På den anden side sikrer vi, at det sker under ordnede forhold for de ansatte. Vi glæder os til i 2014 at fortsætte med at kunne tilbyde både en højere boligstandard og en øget beskæftigelse i Fredericia Kommune. På vegne af hele bestyrelsen og alle medarbejderne i Boligkontoret Fredericia vil jeg hermed ønske jer alle en glædelig jul og et godt nytår. LEJLIGHEDEN DEC\n4 kort & godt Konkurrence: Find 8 svar Vind kr. til Fredericia Shopping Find svarene på nedenstående 8 spørgsmål ved at nærlæse Lejligheden, og bliv måske den næste heldige vinder af et gavekort på kr. til Fredericia Shopping. Hvis ingen svarer rigtigt på alle 8 spørgsmål, trækker vi lod blandt alle med 7 rigtige svar og så fremdeles. Vinderen får direkte besked og offentliggøres i næste nummer af Lejligheden og på Boligfa.dk Send dine svar via mail til skriv Find 8 svar i emnelinjen. Eller læg dine svar i en kuvert og put den i postkassen ved kontoret på Vesterbrogade 4. Sidste frist: 5. januar SPØRGSMÅL: 1. Hvem skal man kontakte, hvis der er fejl i boligstøtteberegningen? 2. Hvem har fået ID-kort? 3. Hvem har Boligkontoret lavet partnerskabsaftaler med? 4. Hvilke to afdelinger har lagt sig sammen? 5. Skal man stå på venteliste for at være medlem af Boligkontoret Fredericia? 6. Hvornår er Boligkontorets første åbningsdag i 2014? 7. Hvor mange teenagere bor der i Bofællesskabet Regnbuen? 8. Hvilken kunstner udstiller hos Boligkontoret i december? VINDER: Joan Mortensen fra afdeling beboere svarede rigtigt på alle 8 konkur rencespørgsmål i sidste nummer. I lodtrækningen blev Joan Mortensen fra afdeling 307 udtrukket som vinder af gavekortet på kr. De rigtige svar på spørgsmålene i september-bladet var: 1. Købmagergades Skole har Boligkontoret Fredericia købt i år år er aldersgruppen, som SeniorBo Fredericia henvender sig til. 3. Claus Feder Hansen flytter aldrig fra Fredericia. 4. Lumbyesvej 10 er der, hvor politiker Jacob Bjerregaard bor. 5. Ja, man kan blive bydelsmor. 6. Nej Fæstningsjournalen er ikke en trykt avis. 7. Nej man behøver ikke at være uddannet kunstner for at udstille i Boligkontoret Fredericias adminstration december 2013 udkommer årets sidste Lejligheden. Bliv Miljøagent Invitation til møde nr. 2 bliver delt rundt her i december Har du lyst til at lære mere om, hvordan du og dine omgivelser kan passe bedre på miljøet? Og vil du gerne påvirke dine børn, familie, naboer og venner til at leve mere miljørigtigt? Så bliv Miljøagent og få en faglig- og håndteringsmæssig baggrund, så du er klar til på græsrodsniveau at gøre noget ekstra for miljøet. På mødet kan du høre om baggrunden for og indholdet af det at være Miljøagent via Boligkontoret Fredericia, og er du stadig interesseret efter mødet, så kan du melde dig til et kursusforløb. Invitationen bliver delt rundt af din varmemester her i december. Verner Zachariassen Udvalget for Energi og Bæredygtighed 4 LEJLIGHEDEN DEC 2013\n5 kort & godt Åbningstider omkring jul og nytår Boligkontoret Fredericia holder lukket mellem jul og nytår. Sidste åbningsdag i år: 20. december kl Første åbningsdag i 2014: 2. januar kl (AP) Velkommen til nye beboere Vi siger velkommen til 153 nye beboere, der er flyttet ind i en af Boligkontoret Fredericias boliger de sidste 3 måneder. (AP) Giv et medlemskab i julegave Har du børn eller børnebørn over 15 år, så overvej at give dem et medlemskab i julegave. Så har de ekstra gode chancer for at få deres ønskebolig i Fredericia, når den tid kommer. Ring eller skriv til administrationen på og eller tilmeld vedkommende på Storm over Fredericia Vores varmemestre fik rigtig travlt, efter at det store lavtryk rystede byen Dette træ i afdeling 219 blev træt af stormen og lagde sig ned heldigvis ned på græsset og ikke over hverken parkerede biler eller andet. I afdeling 220 vippede disse tagsten sig op og rev sig løse - og i afdeling 310 væltede der et par træer. Heldigvis slap vi for de store ødelæggelser og personskader, og heldigvis skulle ingen beboere genhuses. Men vores varmemestre havde travlt med at rydde op og sørge for, at vores beboere hurtigt kunne vende tilbage til hverdagen, fortæller driftschef Steffen Møller Borgbjerg, der har taget disse billeder på sin rundtur dagen efter den store rystetur. LEJLIGHEDEN DEC\n6 Partnerskabsaftaler Fra ledig til leder Partnerskabsaftaler har hjulpet Brian Conradsen fra Sønderparken til fast job som 1. pladsmand efter flere års arbejdsløshed Af redaktør Joan Grønning Kan du skaffe mig et job jeg er klar til alt? Så klart og direkte var spørgsmålet fra Brian Conradsen til projektmedarbejder Frank Høgh, efter at Boligkontoret Fredericia og boli.nu havde indgået partnerskabsaftaler med entreprenørerne bag de store, aktuelle renoveringer i Sønderparken og Korskærparken. Job i løbet af 3 måneder Jeg havde været arbejdsløs et stykke tid, så derfor smuttede jeg forbi Frank i Pavillonen og sagde til ham, at jeg ville søge alt og at jeg havde både kran- og truckcertifikat, fortæller Brian. 6 LEJLIGHEDEN DEC 2013\n7 Partnerskabsaftaler Og det gjorde han så stort set hver dag i flere uger droppede forbi Pavillonen og spurgte Frank om job. På et tidspunkt søgte entreprenørerne Enemærke & Petersen en plads mand, der sørger for, at byggepladsen ser ryddelig ud, modtager materialer og fordeler dem til håndværkere, sætter afspærringer op og kører maskiner som fx teleskoplæsser, kran og minilæsser. Det job gik jeg efter og pludselig gik det stærkt, smiler Brian. En dag spurgte Frank, om jeg kunne tage en jobsamtale om 5 minutter og 20 minutter senere havde jeg et job. Firmaet spurgte mig sådan set kun om tre ting: Om jeg virkelig ville have et job? Om jeg kunne starte kl. 7 hver dag? Og om jeg havde truck- og krancertifikat. Og da jeg kunne sige ja til alle tre ting, så fik jeg jobbet. Fra praktik til ansættelse Brian startede med 4 ugers praktik, fordi han ikke havde den store erfaring fra byggebranchen så kunne både entreprenør og Brian se hinanden an. Men Brian fandt sig hurtigt til rette, og ifølge projektmedarbejder Frank Høgh kunne han se på Brian, at han fik mere og mere selvtillid, efterhånden som han fandt sig til rette på byggepladsen og Brian fik også hurtigt betroede opgaver som fx at lukke pladsen af. Alt ordnede Brian til sin arbejdsgivers tilfredshed og så gav skæbnen Brian en hjælpende hånd: Jobbet som 1. pladsmand blev pludselig ledigt, og da arbejdsgiveren var tilfreds med Brians arbejde som pladsmand, blev han forfremmet og samtidig sikret et fast job på almindelige vilkår og nåh ja, 20 kr. ekstra i timen. OM Brian Conradsen Brian har boet på Prangervej i Sønderparken siden 2002, og som så mange andre ufaglærte mænd i området har han også haft svært ved at finde et job. Da Boligkontoret Fredericia i januar 2011 åbnede Pavillonen i Sønderparken, var Brian med fra starten som frivillig. Siden da har han selv fået coaching og deltaget i forskellige opkvalificeringskurser på stedet og så har Brian som frivillig undervist ældre i IT og været med til at producere lokalbladet: Jeg har svært ved at sidde stille ret længe ad gangen, så det frivillige arbejde gav mig meget, fortæller Brian, der i sin fritid i øvrigt er en habil fotograf, som længe har gået med drømmen om at starte som selvstændig, men det er ikke nemt, når man er på overførselsindkomst. Derfor er jobbet i forbindelse med renoveringerne kommet som sendt fra himlen. og i sin fritid og i weekenderne tilbyder han sine fotografiske evner via Vil du også i arbejde via omtalte partnerskabsaftaler, så læs videre på de næste sider. Nyt liv gennem partnerskabsaftalerne Jeg er bare så glad. Jobbet giver mig den frihed, jeg elsker men det er selvfølgelig frihed under ansvar. Jeg får nogle opgaver udstukket, og så er det op til mig at løse dem. Jo, partnerskabsaftalerne har hjulpet mig tilbage i livet. Og jeg kender flere andre lokale, der også arbejder på byggepladsen, siger Brian Conradsen. Jeg har fået et helt nyt liv. Det at være uafhængig af det offentlige system er det bedste, der er sket for mig. Jeg er gladere nu, end jeg har været i mange år. Og så har jeg dobbelt så mange penge udbetalt nu som tidligere, smiler Brian. Og ikke nok med at Brian er kommet i fast job. Nej, selvtilliden har også fået et ordentligt spark opad, så Brian nu har gjort sin gamle drøm om at få et CVR-nr. og blive selvstændig til virkelighed: Han har nedsat sig som fotograf, LEJLIGHEDEN DEC\n8 Partnerskabsaftaler Partnerskabsaftaler Samarbejdet mellem Boligkontoret Fredericia, boli.nu og entreprenørerne bag renoveringerne kan være en genvej til job for arbejdsløse beboere I forbindelse med renoveringerne i Korskærparken og Sønderparken har Boligkontoret Fredericia og boli.nu indgået partnerskabsaftaler med entreprenørerne bag renoveringerne. Det betyder, at entreprenørerne vil se velvilligt på jobansøgere fra de to områder, og Områdesekretariatet, ansat af Boligkontoret Fredericia og boli.nu, forpligter sig til at hjælpe med at finde kvalificerede ledige samt hjælpe med papirarbejdet og opkvalificeringskurser/ uddannelser i tæt samarbejde med Jobcenter Fredericia. Målet er på sigt at sænke arbejdsløsheden på p.t. 30% i de to områder. Partnerskabsaftalerne er en måde for Boligkontoret Fredericia, boli.nu og entreprenørerne at tage et socialt ansvar på, forklarer beskæftigelseskonsulent Stine Berg Sørensen, der sammen med kollegerne i Områdesekretariatet p.t. havde aftaler med 11 entreprenører. Projektmedarbejder Frank Høgh er den daglige faste kontakt mellem interesserede arbejdsløse beboere og entreprenørerne. Sammen med kollegerne i Områdesekretariatet forsøger han at matche de rigtige beboere med de rigtige jobs. Nogle af de ledige i områderne kan tage et job her og nu, andre skal have uddannelse, praktik eller anden opkvalificering som fx truckcertifikat eller lignende. Win-Win-Win Partnerskabsaftalerne er en fordel for alle involverede: Beboerne får en mulig for at få et job. Boligkontoret Fredericia og boli.nu hjælper beboerne ved at tage et socialt ansvar. Entreprenørerne behøver ikke at tænke på andet end at søge de ledige. Områdesekretariatet hjælper med at skaffe hænderne på kort tid og sørger for det administrative i tæt samarbejde med jobcenteret. Genvej til job Man kan sige, at partnerskabsaftalerne kan være en genvej til et job, da de ansatte i Områdesekretariatet kun skal tage hensyn til de ledige i de to boligområder og ikke til alle ledige i Fredericia Kommune. Partnerskabsaftalerne resulterer i forskellige ansættelsesvilkår her er både fastansatte, ansatte i løntilskud og praktikpladser. I alt 23 ordninger i gang og rigtig mange på vej. Indtil nu er der 10 i rigtige fuldtidsjobs, som alle er startet som praktik- eller løntilskudsjobs. På den måde kan både arbejdsgivere og ansatte se hinanden an. 8 LEJLIGHEDEN DEC 2013\n9 Partnerskabsaftaler Vil du også i arbejde? Så gør som Brian og kontakt beskæftigelseskonsulenterne i Medborgerhuset Korskær eller i Pavillonen i Sønderparken Af redaktør Joan Grønning Der er ca. 400 ledige i Sønderparken og Korskærparken. Ved første orienterende møde i marts 2013 mødte 150 beboere frem, hvoraf de 80 meldte sig til samtale med henblik på job. Der ER job og uddannelsesmuligheder i renoveringerne i Korskærparken og Sønderparken og især for ufaglærte, selvom det evt. kræver et kursus eller to. Vi har primært jobs til mænd, men vi har også enkelte piger, vi har skaffet job hos en maler og som varmemesterpraktikant, fortæller projektmedarbejder Frank Høgh, der her sammen med Brian giver deres råd til dig, der gerne vil have et job: Repræsentantskabsmøde: 3 x godkendelse 1. pladsmand Brian Conradsens bedste råd: Δ Δ Tag en snak med projektmedarbejder Frank Høgh i Pavillonen i Sønderparken eller i Medborgerhuset i Korskærparken eller med en af de andre i Områdesekretariatet. Projektmedarbejder Frank Høghs bedste råd: Du skal VILLE arbejde. Δ Δ Du skal kunne møde til tiden hver dag! Fordel, hvis du har kran- eller truckcertifikat eller andre relevante kurser som fx Byggespecialisten eller du er klar til at tage på kursus for at få det. Δ Δ Fordel, hvis du bor i området. Kom forbi Pavillonen i Sønderparken eller Medborgerhuset i Korskærparken mellem kl. 8 og 16. Rng til mig på og få en aftale om en personlig samtale. 1 vedtægtsændring og 2 sammenlægninger blev enstemmigt vedtaget på et ekstraordinært repræsentantskabsmøde i sidste uge Af driftschef Steffen Møller Borgbjerg Den 21. november 2013 vedtog 96 medlemmer af Boligkontoret Fredericias højeste myndighed repræsentantskabet en vedtægtsændring og to sammenlægninger: Fra 21 til 9 bestyrelsesmedlemmer Vedtægtsændringen betyder, at Boligkontoret Fredericias bestyrelse fra 2015 skal bestå af 9 medlemmer mod hidtil 21. Selve valget af personer til den nye og reducerede bestyrelse finder på det ordinære repræsentantskabsmøde i Fra 5 afdelinger til 2 Repræsentantskabet godkendte også rent formelt beslutninger fra en række afdelingsmøder om at blive sammenlagt: Skærbæk-afdelinger 506 og 511, der er lagt sammen som afdeling 515. Ullerupdal-afdelingerne 324, 330 og 331 er nu lagt sammen. Læs referat fra ovenstående møde på Boligfa.dk LEJLIGHEDEN DEC\n10 Portræt af afdeling 314 Bofællesskabet Regnbuen: Fællesskab under samme tag I Regnbuen værner beboerne om fællesskabet, det sociale liv og de trygge rammer. Og her afgør beboerne selv, hvem der skal flytte ind som de næste Af journaliststuderende Mathias Raun I Erritsø ligger Regnbuen. Et bofællesskab opført i 1988 med fokus på fælles beslutninger og det sociale liv. Til for skel fra et kollektiv har man i Regnbuen hver sin lejlighed med eget køkken og bad, og beboerne kan altid lukke deres dør, hvis de har brug for alenetid eller familiehygge. Lige nu bor her 28 voksne, 4 teenagere og 11 børn fra alle sociale lag blandt de voksne finder vi alt fra jurister, ingeniører, skolelærere, langtidssygemeldte og pensionister. Det er vores charme, at der er så mange forskelligheder, siger Regnbuens formand, Carsten Lindhardt. Fællesskab under glastaget De 20 lejligheder er fysisk samlet af et glastag, der giver et overdækket fællesrum mellem alle lejligheder. Foran hver lejlighed har beboerne sat forskellige hyggeting som blomster samt stole og borde. Og midt i glasgangen kan børnene boltre sig i en sandkasse eller tage en cykeltur på den trehjulede. Tryghed og varme for store og små Straks man træder ind under Regnbuens glastag, mærker man en tryghed og varme. Og netop Glasgaden er altafgørende for bygningens børnefamilier. Vi kalder Glasgaden for nerven og det er et perfekt sted til vores to børn, siger 34-årige Bibi Badstue, der sammen med sin partner Lene er tilflyttere til byen. Et knudepunkt med lys og liv Ja, Glasgangen er med til at holde sammen på det hele og sikrer mod ensomhed, siger Carsten Lindhardt, der foruden at beklæde posten som formand også fungerer som vicevært. For selvom Regnbuen i princippet er en afdeling under Boligkontoret Fredericia, har de en ordning om, at de selv klarer viceværtopgaver, mod at den månedlige husleje er sænket med ca. 200 kr./lejlighed. Og så vælger beboerne selv nye beboere, fordi de skal passe sammen. Ingen venteliste her ansøger man Beboersammensætningen er ikke tilfældig. Langtfra faktisk. Og her kan man ikke blive skrevet op til en bolig, som man kan i andre af Boligkontoret Fredericias afdelinger. 10 LEJLIGHEDEN DEC 2013\n11 Portræt af afdeling 314 For fællesskabets skyld er det vigtig for os, at her bor folk med forskellige kompetencer. Sammensætningen betyder alt!, fortæller Carsten Lindhardt og medgiver, at netop det kriterium er altafgørende, når Regnbuen skal finde nye beboere. En ansøger med fx en håndværkerbaggrund kan allerede fra starten være et stort skridt foran andre ansøgere. Vil man gerne komme i betragtning til en af lejlighederne i Regnbuen, så skriver man en ansøgning og fortæller om sig selv, og hvorfor man gerne vil bo her. Herefter vurderer de nuværende beboere på et fællesmøde ansøgerne. Når du flytter ind hos os, så flytter du ind hos alle. Vi tager sammensætningen alvorligt, og derfor inviterer vi også først familierne til spisning, inden vi træffer en beslutning. Fælles aftensmad til 25 kroner pr. person Som udgangspunkt deltager alle familier i Regnbuens vigtigste ingrediens: fællesspisning. En social aktivitet på alle skoledage, hvor beboerne kan spise et sundt og økologisk aftensmåltid for 25 kr./person. Vi er meget stolte af vores fællesspisning, fordi det styrker det sociale liv. Og prisen er tilrettet, så alle kan være med, understreger formandens ægtefælle, Lis Lindhardt. Her i det store fælleskøkken skiftes beboerne til at lave aftensmad til den traditionelle fællesspisning på skoledage. Når tonerne går højt Og måske det slet ikke er så dumt at sikre sig flest mulige nuancer i Regnbuens blanding. For med fælles beslutninger, et hav af fællesmøder og dit-er-mit-princip skal fællesskabet ofte stå sin prøve. Tonerne til fællesmøderne kan gå højt. Men vi er efterhånden blevet gode til at tage den direkte dialog. Og så sikrer vi, at vi hele tiden har god stemning ved at holde sjove fester og lave andre tiltag. Det er nemlig med til at hæve tolerancetærsklen hos den enkelte, siger formanden. I Bofællesskabet Regnbuen trives unge og ældre side om side. Lige nu er den ældste beboer 86 år, mens en ny beboer så dagens lys ved en hjemmefødsel, få dage før trykning af bladet. For med demokratiske beslutninger uden håndsoprækning kan man hurtigt føle, man har så travlt med at holde møder, at man ikke rigtig når andet. Man skal have tålmodigheden i orden. Men det vænner man sig til, fastslår Carsten Lindhardt, der bliver støttet af Bibi Badstue, som vender det til noget positivt: Jeg må ofte gå på kompromis med mig selv. Til gengæld lærer jeg at forholde mig til menneskene omkring mig. Ansvar og arbejdsgrupper Ud over fællesmøderne så binder to ting Regnbuens beboere sammen: de sociale aktiviteter og de fælles pligter. Vi har alle nogle pligter. Og man tager så meget ansvar, som man nu har tid til, fortæller Lis Lindhardt og henviser til afdelingens faste arbejdsgrupper: Naturgruppen, som lige nu er ved at bygge en ny legeplads i det naturskønne område. Hygiejnegruppen, der bl.a. står for rengøring i Glasgaden og indkøb af rengørings- og vaskemidler. Med fællesskabet til Henne Strand Man melder sig til det, man har mest lyst til, fortæller Lis Lindhardt. Det handler om at tage initiativ. Fx holder vi strikkeaftener og spiller whist i fællesstuen. En gruppe er også ved at indrette et stort teenager-rum med bar og musik i kælderen. Og så har vi faste arrangementer som sankthans, nytårsfest og en årlig fællestur Henne Strand. Og selvom der er fin tilslutning til de mange sociale arrangementer, pligter og fællesspisningen, er der stadig én LEJLIGHEDEN DEC\n12 Portræt af afdeling 314 ting, der kan gøre beboerne mutte: Hvis nogle af beboerne ikke deltager i fællesskabet. Det er helt fint, at vi er forskellige, men stemningen er bedst, hvis alle tager del i ansvaret, siger Lis Lindhardt. Opfylder du de kriterier, kan du i hvert fald let slentre frem og tilbage i Glasgadens hyggelige atmosfære og hygge dig med de andre beboere. Men husk én ting: Hvis gardinet er rullet ned i hoveddøren, så står den på alene-tid. Regnbuen Afd. 314 Toftegårdsvej 1-41 (bofællesskab) Bygget i Bofællesskab med 20 lejligheder i tre forskellige størrelser forbundet af et glastag. Alle lejligheder er i to etager med egen have. Tæt ved Erritsø butikstorv, Fuglsang Skov m.v. Fællesspisning og mange sociale aktiviteter. Fælleskøkken, fællesrum, fælleshus og vaskeri. Én vask koster 10 kr., og pengene går til en fælles opsparing. 5 km til Fredericia Centrum. HVORFOR bor du her? Vi har spurgt en række beboere om fordele og ulemper ved bofællesskabet Gerda Samsøe Figen, 86 år Fordele Jeg synes godt om forskellighederne og de trygge rammer, og at der altid er andre at snakke med. Ulemper Jeg kan ikke rigtig nævne nogen ulemper. Lene Badstue, 37 år, og Bibi Badstue, 34 år Fordele Her i Regnbuen har vores børn, Rosa på fire og Emma på to, altid nogen at lege med. Og så er vi vilde med, at det ligger lige op til skoven. Her kan vi løbe og gå hen til indhegningen med dyr, og vi kan samle mos og grankogler. Om ti år? Jeg har boet her i 22 år og jeg bliver, indtil jeg skal bæres herfra. Ulemper Man må gå på kompromis med sine egne holdninger og tilgange. Men samtidig lærer man også at skulle forholde sig til andre mennesker, og det er jo ofte en god ting. Lone Olsen, 34 år, og Johan, 2 år (+ mand og døtre på 10 og 12 år) Om ti år? Hvis ikke vi bor her, så er det, fordi København har givet os hjemve. Fordele Bofællesskabet er ideelt og trygt for vores børn Freja, Signe og Johan. Vi kendte ingen i Fredericia, da vi flyttede hertil i Men bofællesskabet forærede os et netværk. Ulemper Det kan være overvældende at bo så tæt, og det tog os lidt tid at sætte grænser og lukke døren. Når børnene kommer hjem, står der ofte flere børn, der gerne vil lege. Vi vælger dog altid først at samles som familie en times tid i lejligheden, inden vi går ud i fællesrummene. Om ti år? Vi er glade for at bo her. Men da vi snart får det fjerde barn, så må vi se, om det bliver nødvendigt at finde en større bolig. Poul Christensen, 72 år Fordele Jeg har boet her i 17 år med min kone, Eva. Vi elsker fællesskabet, som vi fx styrker gennem de sociale arbejdsgrupper. Og så giver aldersforskellen noget for alle parter. Ulemper Man kan jo altid finde nogen, man ikke deler holdning med. Det er et kompromis mellem mange mennesker. Om ti år? Det er svært at sige, men vi bor her, så længe vi kan. 12 LEJLIGHEDEN DEC 2013\n13 ENERGI Mere effektiv fjernvarme Fjernaflæsning af fjernvarmen i de nyrenoverede lejligheder i Sønderparken og Korskærparken giver fordele for både dig som forbruger, for Boligkontoret Fredericia og for Fredericia Fjernvarme Varmeregnskabet forsvinder Tidligere tiders problemer med at overskue varmeregnskabet forsvinder også, da alle som direkte forbrugere får deres opkrævninger og opgørelser fra Fredericia Fjernvarme, og da opgørelserne passer med målerstanden og de øvrige forhold omkring din lejlighed. Sparer du derfor på fjernvarmen, så kan du fremover se det direkte på din måler og dermed direkte på din samlede regning. Af direktør Carl Helmers i Fredericia Fjernvarme Er du en af de beboere, der overtager en af de nyrenoverede lejligheder i Sønderparken eller Korskærparken? Så bliver du samtidig direkte forbruger under Fredericia Fjernvarme. Det betyder, at du kan følge dit fjernvarmeforbrug via Fredericia Fjernvarmes hjemmeside ved at bruge dit kundenummer og din pinkode. Du kan derfor hele tiden have et overblik over dit forbrug og følge det i forhold til det varme budget, Fredericia Fjernvarme har lagt for dig. Sikrere kommunikation Det betyder også, at du kan kontakte Fredericia Fjernvarme direkte, hvis fjernvarmen skulle svigte, ligesom du direkte får besked, om svigt i fjernvarmeforsyningen er årsagen, eller om der er fejl på installationen i din lejlighed. Det giver både for dig som lejer og for Boligkontoret Fredericia en bedre, hurtigere og mere sikker kommunikation i tilfælde af svigt i fjernvarmeforsyningen. Færre centraler i Nordbyen Det giver mindre tab, højere effektivitet og fortsat lav pris Omkring den østlige del af Indre Ringvej og Treldevej har Fredericia Fjernvarme sammenlagt 3 små varmecentraler under varmecentralen ved Fredericia Gymnasium. Det har de sidste måneder givet nogle driftsforstyrrelser og korte afbrydelser af fjernvarmen ved de mange ledningsomlægninger og ved fremførelsen af den nye hovedforsyningsledning langs Indre Ringvej. Arbejdet holder pause her i fyringssæsonen og til april 2014, hvor det genoptages med omlægning af mindre dele af ledningssystemet specielt tæt på Treldevej og 6. Juli Vej. Besparelser og effektiviseringer i Fredericia Fjernvarme er med til at fastholde fjernvarme som en billig og konkurrencedygtig opvarmningsform. LEJLIGHEDEN DEC\n14 Sammenlægning Dette hegn har indtil nu delt de to afdelinger i Skærbæk. Efter sammenlægningen overvejer den nye bestyrelse, om det gamle symbol skal rives ned - a la Berlinmuren. 2 afdelinger bliver til 1 Skærbæk-afdelingerne 506 og 513 på Skolevej har valgt at lægge sig sammen og spare både penge og tid og nyde godt af de praktiske fordele og det fællesskab, det giver Af redaktør Joan Grønning De smiler, griner, joker og hygger sig i hinandens selskab Henry Sørensen fra afdeling 506 (Skolevej 5-107) og Hans Magelund Rasmussen fra afdeling 513 (Skolevej ) eller rettere: Fra afdeling 515. Det er nummeret på den nye fælles afdeling, efter at beboerne i de to afdelinger med et massivt flertal stemte for en sammenlægning på de respektive afdelingsmøder i september På et sammenlægningsmøde d. 31. oktober blev der valgt en ny afdelingsbestyrelse for den nye sammenlagte afdeling samt truffet overordnede beslutninger om, hvordan den nye afdeling skal fungere, hvorefter afdeling 515 nu er en realitet. Normalt giver regnestykket ikke 515 men det gør det på Skolevej i Skærbæk. Indtil 31. oktober 2013 repræsenterede Henry Sørensen og Hans Magelund Rasmussen hver sin forening, men dagen efter var de blevet hhv. formand og næstformand i den nye fælles afdelling på Skolevej. 14 LEJLIGHEDEN DEC 2013\n15 Sammenlægning Tiden skal være moden Ideen om at lægge de to afdelinger sammen har simret i nogle år. Dels fordi vi i begge afdelinger som mange andre har haft svært ved at få folk til bestyrelserne. Dels fordi de færreste efterhånden kunne finde argumenter imod en sammenlægning men mange argumenter for, fortæller Henry Søren sen og Hans Magelund Rasmussen. Fordele Der er mange både økonomiske, praktiske og tidsmæssige fordele ved at være én afdeling, slår Henry og Hans fast og nævner i flæng: Vi får nemmere ved at besætte bestyrelsen. Økonomisk kan vi nøjes med 1 legepladseftersyn, 1 Falck-abonnement m.v. Vores varmemester skal ikke bruge tid på mellemregninger mellem afdelingerne. Vi løfter i flok og er fælles om fx udgifter til vaskeriet og fælleshuset. I afdelingsbestyrelsen får vi mere arbejdstid, fordi vi nu kan nøjes med 1 budgetmøde, 1 afdelingsmøde og 1 årlig markvandring. Boligkontoret Fredericia får mere tid til at servicere os, idet de nu kan nøjes med at udarbejde 1 budget, 1 regnskab og 1 månedlig budgetopfølgning m.v. Også Boligkontoret Fredericia er glade for sammenlægningen: Vi er jo en non-profit-organisation, så jo mindre administration vi har, jo mere tid kan vi bruge på beboerne på den ene eller den anden måde, fortæller driftschef Steffen Møller-Borgbjerg, Boligkontoret Fredericia, der har hjulpet de to tidligere bestyrelser med både praktisk og juridisk hjælp. Få ulemper Hverken Hans, Henry eller andre kunne til sidst se nogen vægtige ulemper ved en sammenlægning: Selvfølgelig skal der slibes nogle kanter, men hvis alle er indstillet på at være pragmatiske og åbne, så kan vi ikke få øje på en eneste ulempe. Vi skal blot huske løbende at lytte til beboerne og om nødvendigt justere i reglerne, så skal det nok gå, er Hans og Henry enige om. Hensyn og respekt for forskellighederne Under hele forløbet har medlemmerne i de to gamle bestyrelser været meget opmærksomme på at tage mest muligt hensyn til de forskelle, der også er i de to tidligere afdelinger: Sammenlægningen sparer varmemester Ivan for administration mellem afdelingerne indbyrdes. Det har fået spasmagerne Hans og Henry til at spekulere i, hvad Ivan så skal bruge den tid til og de er enige: Vi vil gerne have pudset vinduer i Fælleshuset, siger de alvorligt og flækker så af grin. Huslejeniveauet i de gamle afdelinger vil fx ikke ændre sig, ligesom de tidligere henlagte midler fortsat vil være henlagt og senere blive brugt til de formål, som altid har været meningen med dem fx vil der ikke ske ændringer i de planlagte vedligeholdelsesopgaver efter sammenlægningen. Og så må beboerne i den gamle afdeling 506 stadig have husdyr, mens boligerne i den tidligere 513 stadig er husdyrfrie. Sådan må det være. Vi skal have respekt for de tidligere beslutninger. Hvis de skal ændres, så må det ske på fremtidige afdelingsmøder, siger Henry og Hans samstemmende. 2 bestyrelser bliver til 1 Inden sammenlægningen havde de to afdelinger ofte svært ved at samle nok bestyrelsesmedlemmer det er blevet anderledes i den fælles afdeling: Det sidste års tid havde flere bestyrelsesmedlemmer i begge afdelinger luftet tanken om ikke at ville stille op igen. Men efter at vi besluttede at lægge os sammen, så har det givet alle en vitaminindsprøjtning, og alle fra de to gamle bestyrelser stillede op til den nye, fortæller Henry og understreger, at netop derfor valgte man, at bestyrelsen skulle bestå af 5+2 medlemmer, så alle gamle bestyrelsesmedlemmer kunne blive valgt, hvis beboerne ville det sådan. Fremtiden Både Henry og Hans er enige om, at den nye afdelingsbestyrelse skal være varsom med at have regler for reglernes skyld. LEJLIGHEDEN DEC\n16 Sammenlægning Bestyrelsen i den nye afdeling 515 består af (forrest fra venstre) Elisabeth Ærensgaard, Ella Christensen og Tina Bech og (bagerst fra venstre) Hans Magelund Rasmussen, Kim Olsen, Jakob Hub og Henry Sørensen (formand). Regler har det med at blive til håndjern og en hæmsko. Det er jo trods alt folks hjem, vi taler om, mener den nye formand og næstformand, der har disse råd og erfaringer til eventuelle andre afdelinger, der går med sammenlægningstanker: Glem evt. gamle stridigheder se fremad! Spring ud i det. Tro ikke, at du står alene med dine overvejelser det gør du ikke, når der er så mange fordele. Respekter de tidligere bestyrelsers beslutninger og indgåede aftaler. Fordele ved sammenlægningen Beboerdemokratiet bliver styrket Jo flere beboere i en afdeling, jo større er udvalget, så chancen for at dem, der bliver valgt til afdelingsbestyrelsen, også virkelig er interesserede og kompetente. Tidligere blev nogle næsten tvunget eller overtalt til at stille op, for at man kunne mønstre en fuldtallig bestyrelse. Den nye fælles bestyrelse består af 7 beboere 1 formand, 4 medlemmer og 2 suppleanter. Tidligere krævede de to bestyrelser hver 1 formand og 2 medlemmer samt 2 suppleanter i alt 10 beboere. Intet arbejde med indtægter/udgifter afdelingerne imellem Varmemestrene slipper for at bruge tid på mellemregninger afdelingerne imellem. Før sammenlægningen var det fx sådan, at varmemester Ivan hele tiden skulle holde regnskab med, hvilken afdeling han bruger fx elpærer eller andet til. Med én samlet afdeling slipper man også for at udarbejde 2 budgetter og 2 regnskaber, holde 2 afdelings møder og 2 markvandringer og korrespondere med to bestyrelser. Da Boligkontoret Fredericia er en non-profit-organisation, vil mindre administration betyde mere tid til de opgaver, man ønsker administrativ hjælp til at løse, samt til beboernes tarv i almindelighed. Økonomiske besparelser Færre bestyrelsesmedlemmer og repræsentantskabsmedlemmer skal fremover på kursus. Et Falck-abonnement til brandslukkere i stedet for to. Renovation bliver set som helhed ikke som containere pr. afdeling. Nu dobbelt så mange beboere til at dække pludselige udgifter til fx nye vaskemaskiner i vaskeriet eller nyt inventar eller gulvslibning i beboerhuset, som før blev pålagt den ene afdeling, der ejede faciliteten. Den nye afdeling kan evt. også spare penge ved at nedlægge den ene af de nuværende 2 legepladser, da der kun er få børn i afdelingen i det daglige, og gæstende børnebørn kan klare sig med én legeplads. 16 LEJLIGHEDEN DEC 2013\n17 Travlhed i afdelingerne Repræsentantskabsmøde Efterårets afdelingsmøder viser travlhed og udvikling i de fleste af Boligkontoret Fredericias 68 afdelinger Af driftschef Steffen Møller-Borgbjerg Et travlt efterår er ovre, og afdelingsmøderne i september var et studie i aktiviteter og projekter i vores afdelinger. Her har vi samlet et udvalg du kan læse fulde referater fra alle afdelingsmøderne på Boligfa.dk under hver afdeling: i Skærbæk har valgt at lægge sig sammen. Læs artiklen s , 322, 407, 416, 205, 207, 208, 209 og 319 tilbyder nu også renovering af køkkener via den kollektive råderet. I de afdelinger, der p.t. er i gang med at blive renoveret, er disse større opgaver blevet besluttet på efterårets afdelingsmøder: 305 Elevator i højhusene på Rygaardsvej og Lumbyesvej i foråret Etablering af 10 altaner på Viaduktvej 25, 27, 29, 31 og 33, når byggetilladelsen foreligger. 505 Vinduer og døre udskiftes i hele afdelingen i år. 220 Renovering af vaskeriet i december Udskiftning af ventilationsanlæg i Dørtelefon er netop blevet sat op Vinduesudskiftning / omfugning af facader med start november 2013 og slut i Nyt dørtelefonanlæg og låsesystem i foråret Udskiftning af kældervinduer i Nye altan- og terrassedøre samt forbedring af elinstallation i Lydavisen Fæstningsjournalen: Lyt til lokale nyheder Blinde og svagtseende samt ordblinde og gigt- og scleroseramte kan via Lydavisen Fæstningsjournalen få lokale nyheder på CD to gange om ugen for kun 200 kr. om året. Lydavisen Fæstningsjournalen udkommer 2 gange om ugen på CD med nyheder fra Fredericia Dagblad, Vejle Amts Folkeblad, Pensionistavisen, Boligkontoret Fredericias Lejligheden og de lokale ugeaviser samt officielle og kulturelle nyheder, byrådsstof og nyt om begiven heder i Fredericia. Årsabonnement 200 kr. Bestil dit abonnement på eller LEJLIGHEDEN DEC\n18 Sidste nyt ID-kort til varmemestrene Varmemester Jørgen Køngerskov og hans kolleger hos Boligkontoret Fredericia bærer nu et synligt ID-skilt Af driftschef Steffen Møller Borgbjerg Du kan normalt kende Boligkontorets Varmemestre på deres arbejdstøj med Boligkontoret Fredericias letgenkendelige logo. Fremover vil varmemestrene dog også bære et synligt ID-kort. ID-kortet øger trygheden hos vores beboere. På den måde er de altid sikre på, at det kun er ansatte, de lukker ind i deres lejlighed, fortæller driftschef Steffen Møller Borgbjerg og henviser til, at der i enkelte andre byer har været episoder med tyve, der har udgivet sig som ansatte uden at være det. PERSONALE-ID Jørgen Køngerskov Varmemester Vesterbrogade Fredericia Seniorer ønsker fællesskaber Over 116 seniorer mødte op, da foreningen SeniorBo Fredericia afholdte deres første informationsaften om de planlagte over 100 almene seniorfællesskaber i Fredericia. Jeg er meget glad og stolt over den store opbakning, siger Edvin Steiness, der er formand for SeniorBo Fredericia, der arbejder for to konkrete seniorfællesskaber i midtbyen på I.P. Schmidt Gården og Købmagergades Skole og forhåbentligt et mere på FredericiaC til næste år. Efter mødet tilmeldte interesserede sig en eller flere lister, alt efter i hvilke af de tre adresser, man evt. ønsker at flytte ind i en gang. FOTO: Flemming Lorentzen Umiddelbart var der størst interesse for boligerne på Købmagergades Skole, hvor 43 var interesserede i de 53 lejligheder. 25 var interesserede i en almen seniorbolig i de 31 lejligheder i I.P. Schmidts Gård, og 26 interesserede i de planlagte 50 nyopførte lejligheder på FredericiaC. Efter nytår vil alle medlemmer modtage en informationsmail og en invitation til endnu et møde, hvor det videre forløb bliver planlagt og hvor man afstemmer sine forventninger til det at bo i et seniorfællesskab. Møderne er for medlemmer af SeniorBo Fredericia, og du kan stadig melde dig ind på eller FOTO: Flemming Lorentzen 18 LEJLIGHEDEN DEC 2013\n19 VÆRDIER Værdier, der holder i praksis Der skal være sammenhæng mellem det, vi siger og det, vi gør Af direktør Finn Muus I Boligkontoret Fredericia arbejder vi som alle andre større virksomheder med en række værdier. Gennem et godt værdiarbejde bliver vi bedre til at servicere vores beboere fx dig! og med gode værdier bliver vi også en bedre arbejdsplads med tilfredse medarbejdere. Vi skelner mellem eksterne og interne værdier: Eksterne værdier I Boligkontoret Fredericia har vi nogle eksterne værdier, baseret på hele idégrundlaget bag den danske boligforeningstanke: Fx Social ansvarlighed, Tidssvarende beboer demokrati, Personlig ansvarlighed og Gennemsigtighed og bæredygtighed. Det er alle værdier, som skal kendetegne Boligkontoret Fredericias ledelse, administrationen og vores ejendomsfunktionærers daglige væremåde, og som igen gerne skulle give både jer beboere og vores samarbejdspartnere en positiv oplevelse af os. Interne værdier På baggrund af de eksterne værdier har alle medarbejderne i det sidste års tid arbejdet på, hvordan vi kan føre værdierne ind i de helt daglige og konkrete arbejdsopgaver og serviceområder. Der skal være en sammenhæng mellem det, vi siger og det, vi gør. Vi ser vores værdier i forhold til den måde, vi omgås hinanden, og den måde, vi behandler og servicerer jer som beboere samt udefrakommende kunder. Fx arbejder vi med hvordan vi bedst kommunikerer med kolleger og med jer beboere hvordan vi hver især gør vores bedste, for at teamet fungerer hvordan vi er åbne overfor både kollegers og jer beboeres forskelligheder hvordan vi målrettet kan arbejde for at skabe værdi for jer beboere hvordan vi er fleksible og tager ansvar for at være nytænkende. Vi er helt sikre på, at vores visioner, målsætninger og værdier er med til at udvikle Boligkontoret Fredericia til et sted, hvor det bliver endnu bedre at bo og arbejde. På personalets og egne vegne vil jeg gerne ønske jer alle en rigtig god jul og et godt nytår. Vi glæder os til at være sammen med jer i Værdier hvorfor? Målet med værdier er at opstille nogle leveregler, spilleregler, en husorden eller principper for, hvad der er vigtigst for os som virksomhed, så vi undgår en masse regler og forbud. Altså en positiv tilgang til, hvordan man omgås og opfører sig overfor hinanden. Værdigrundlaget kan udtrykke mange ting fx virksomhedens menneskesyn kundesyn syn på service syn på kvalitet syn på kolleger syn på samfundet. Hos Disneyland er værdien sikkerhed fx vigtigere end værdien serviceminded. LEJLIGHEDEN DEC\n20 KUNST December KUNST Kig forbi Vesterbrogade 4 og nyd den lokale kunstner Henny Jensens malerier i Boligkontorets administration indtil 1. februar 2014 Af Else-Marie Gøhns, Formand for Kunstudvalget December måned er normalt domineret af jul og juleforberedelser, men december måneds kunstudstilling i Bolig kontoret Fredericias administration er en undtagelse. Der er nemlig ingen julepynt, julekrybber eller andre religiøse julemotiver, når den lokale kunstner Henny Jensen udstiller sine billeder på Vesterbrogade 4. Personlig og symbolistisk stil Hennys stil er meget personlig, og ét motiv går ofte igen fisken, der symbolsk svømmer både med og mod strømmen. En del af Hennys malerier viser modsætninger fx kampen mellem det gode og det onde, det stærke og det svage eller mellem det feminine og det maskuline. Musik på væggen Henny er også vild med musik især Heavy metal, Rock n roll, Grunge og Hard rock, og det viser hun i sine Rockart -billeder, der er malerier og collager inspireret af musiklegender i den lidt hårdere genre ofte kombineret med teks ter og statements samt spray og maling med specielle effekter. Til daglig har Henny samlet denne stil i sit Rock hart Gallery i det nordlige Fredericia. Jeg er dedikeret fan af det bedste indenfor rockens verden. Og når jeg maler, så slapper jeg af, og tiden forsvinder for en stund, fuldstændig som når jeg står til den fedeste rockkoncert, fortæller Henny, der typisk laver malerier eller collager efter bestilling fra folk, der gerne vil have deres idol eller favoritband op på væggen derhjemme. Priserne på Hennys kunst ligger omkring 750 kr. for A4- tusch og akvareller, mens malerier ligger mellem 2500 og 5000 kr., alt efter størrelse. Bliv inspireret, provokeret eller bare i godt humør kig forbi Boligkontoret Fredericias administration, Rock hart Gallery på Mønstedsvænget eller besøg Hennys Facebooksider Det kreative værksted og Rock hart Gallery. Kunstner Henny Jensen Rock hart Gallery Mønstedsvænget Fredericia LEJLIGHEDEN DEC 2013\nLejligheden. Boligfa.dk 2.0. Beboerblad for boligkontoret Fredericia JUNI 2 2014\nLejligheden Beboerblad for boligkontoret Fredericia JUNI 2 2014 Boligfa.dk 2.0 Nye funktioner, mere information, flere links og udvidet mulighed for selvbetjening s. 6 HUSK: Afdelingsmøder s. 20 Læs også:


Betingelser for brug af Skuffesalg.dk\nNår du benytter Skuffesalg.dk, accepterer du de nedenstående betingelser:\n1. Om Skuffesalg.dk\nSkuffesalg.dk er en internettjeneste, som formidler kontakt mellem boligsælgere (i det følgende benævnt “bruger”) og boligkøbere (i det følgende benævnt “køber”).\nSkuffesalg.dk fungerer ved, at brugeren opretter en salgsopstilling om sin bolig på Skuffesalg.dk med udbudspris, billede, adresse, kontaktoplysninger og evt. en beskrivelse af boligen. Derefter bliver salgsopstillingen sendt pr. mail til de købere, der har oprettet en søgeagent på Bolighed.dk med søgekriterier, som passer på brugerens ejendom. For at vise salgsopstillingen til disse købere genereres en URL med salgsopstillingen på Bolighed.dk.\nSkuffesalg.dk undersøger hver dag, om der er nye søgeagenter, der passer til ejendommen, og i så tilfælde sendes en mail til køberne. Køberen kan se brugerens kontaktoplysninger og har mulighed for at kontakte brugeren på telefon eller mail og aftale fremvisning og det videre forløb\nAlle priser på Skuffesalg.dk er angivet inklusiv moms. Skuffesalg.dk er til enhver tid berettiget til at ændre priser og prisstruktur på Skuffesalg.dk, ligesom der kan forekomme kampagnepriser eller tilbudspriser.\nProduktet er en service uden fragt. Betalingen bliver derfor trukket umiddelbart efter oprettelse af skuffesalget. Skuffesalget vil først blive sendt ud til køberne, når brugeren har betalt og angivet ejendommens pris og adresse, tilføjet mindst et billede og angivet brugerens kontaktoplysninger.\nSkuffesalg.dk leverer en service i form af formidling mellem bruger og køber. Det er denne service, man som bruger betaler for på Skuffesalg.dk.\nSkuffesalg.dk gør opmærksom på, at der er yderligere omkostninger forbundet med et boligsalg, som brugeren skal forvente at betale. Bl.a. tilstandsrapport, elinstallationsrapport og energimærkerapport, en købsaftale, halvdelen af ejerskifteforsikringen samt evt. tinglysningsafgiften af skødet. Ligger ejendommen vest for Storebælt deles tinglysningsafgiften på skødet ofte mellem køber og sælger med halvdelen til hver. Ligger ejendommen øst for Storebælt, er det normalt, at køber betaler alle omkostningerne ved skødets tinglysning.\nKøbere modtager brugerens salgsopstilling pr. mail. Det er derudover muligt for brugeren selv at dele linket til salgsopstillingen fx på brugerens sociale medier. Salget af brugerens ejendom sker ved, at en køber henvender sig direkte til brugeren.\n4. Vilkår og aftaleindgåelse\nSkuffesalg.dk formidler alene kontakten mellem brugeren og køberen Skuffesalg.dk er ikke ansvarlig for salget efterfølgende.\nAftaleindgåelsen mellem brugeren og køberen foregår som udgangspunkt uden om Skuffesalg.dk.\nLigeledes har Skuffesalg.dk ingen indflydelse på eller indsigt i de informationer, som brugeren lægger op på Skuffesalg.dk, hvorfor Skuffesalg.dk på ingen måde kan drages til ansvar for rigtigheden af disse oplysninger. Skuffesalg.dk indestår således ikke for rigtigheden af de oplysninger, der formidles via Skuffesalg.dk og er ikke ansvarlig for eventuelle fejl og mangler.\n4.1. Tilmelding som bruger\nFor at kunne benytte sig af Skuffesalg.dk skal man være ejer af boligen eller have ejerens accept. Brugeren opretter selv boligen på Skuffesalg.dk, og i den forbindelse skal brugeren afgive nogle oplysninger, herunder navn, postadresse, telefonnummer, e-mailadresse samt ejendomsbeskrivelse, billeder osv. Det er brugerens ansvar, at oplysningerne til enhver tid er korrekte.\nVed tilmelding som bruger på Skuffesalg.dk bliver de oplysninger registreret, som brugeren afgiver ved tilmeldingen. Disse oplysninger bliver behandlet fortroligt og er kun tilgængelige for brugeren og de købere, som har oprettet en søgeagent med kriterier, der passer til brugerens ejendom.\nSkuffesalg.dk indsamler og opbevarer de oplysninger, som brugeren indtaster, med det formål at kunne administrere brugen af Skuffesalg.dk overfor køberne.\nPersonoplysningerne registreres hos Skuffesalg.dk og opbevares af lovpligtige årsager i fem år. Når der indsamles personoplysninger via Skuffesalg.dk, sker det altid ved afgivelse af brugerens udtrykkelige samtykke, således at brugeren er informeret om præcis, hvilke oplysninger der indsamles og hvorfor.\nOplysninger afgivet til Skuffesalg.dk videregives eller sælges på ingen måde til tredjemand, og Skuffesalg.dk registrerer ingen personfølsomme oplysninger, medmindre brugeren udtrykkeligt har givet sit samtykke.\nSkuffesalg.dk er i overensstemmelse med persondataloven dataansvarlig for så vidt angår de oplysninger, brugeren indtaster i forbindelse med oprettelsen af en ejendom. Brugeren accepterer ved accept af nærværende betingelser for anvendelsen af Skuffesalg.dk, at Skuffesalg.dk indsamler, overfører, lagrer og benytter de personlige oplysninger, brugeren har afgivet. Behandlingen af brugerens oplysninger sker i overensstemmelse med Persondataloven.\nNår du handler hos Skuffesalg.dk behandles kortoplysningerne af quickpay.dk, som er en sikker elektronisk betalingsløsning for Visa og MasterCard/Eurocard. Alle kortoplysninger håndteres i overensstemmelse med kortorganisationernes regler.\n6. Spærring af profil\nHvis brugeren får mistanke eller viden om, at andre har fået kendskab til brugernavn og kodeord, eller at disse er blevet misbrugt, skal brugeren straks henvende sig til Skuffesalg.dk’s supportafdeling, så den pågældende profil på Skuffesalg.dk kan blive spærret, eller brugerens kodeord kan blive ændret.\n7. Brug af oplysninger\nBrugeren har ved accept af nærværende betingelser erklæret sig indforstået med og accepterer følgende:\nAlle de af brugeren angivne oplysninger kan videregives af Skuffesalg.dk til alle købere med en søgeagent på Bolighed.dk.\nKøberne kontakter brugeren direkte uden om Skuffesalg.dk via telefon, SMS, brevpost eller e-mail.\nBrugerens kontaktoplysninger videregives ikke og sælges ikke til tredjepart.\n8. Ajourføring af oplysninger\nBrugeren er selv forpligtet til at ajourføre oplysninger, hvis der sker ændringer i disse.\n9. Skuffesalg.dk’s rettigheder og forpligtelser\nSkuffesalg.dk giver brugeren mulighed for at lægge sin bolig op på platformen. Skuffesalg.dk formidler alene kontakt mellem brugeren og køberne. Skuffesalg.dk er ikke ansvarlig for, om boligen bliver solgt eller lign.\nSkuffesalg.dk påtager sig intet ansvar for, om brugerens oplysninger om e-mail og/eller telefonnummer, samt andre oplysninger er korrekte.\nSkuffesalg.dk forbeholder sig ret til elektronisk at sende relevant information, nyheder eller tilbud til enhver aktiv bruger på Skuffesalg.dk.\nNår ejendommen er solgt, skal der rettes henvendelse til Skuffesalg.dk, så ejendommen ikke længere er tilgængelig på Skuffesalg.dk. Dette kan ske ved at ændre ejendommens status på Skuffesalg.dk eller ved at henvende sig til Skuffesalg.dk på mail.\nHvis brugeren ønsker at sætte boligen officielt til salg ved en ejendomsmægler eller ikke ønsker at sælge alligevel, skal der ligeledes rettes henvendelse til Skuffesalg.dk.\n11. Fortrydelsesret og reklamation\nNår brugeren benytter sig af Skuffesalg.dk til formidling til køberne, bliver de af brugeren indtastede oplysninger videregivet til køberne umiddelbart herefter. Derfor kan købet ikke fortrydes. Produktet på Skuffesalg.dk er en service. Der er ingen garanti, mulighed for reklamation eller afbestilling.\nAl information og materiale, der ligger på Skuffesalg.dk, er Skuffesalg.dk’s ejendom. Enhver distribution af materiale, udover hvad der anses som privat brug, kræver samtykke fra Skuffesalg.dk.\nBrugerne kan ved henvendelse til Skuffesalg.dk’s supportafdeling få hjælp vedrørende brugen af Skuffesalg.dk. Her kan brugerne også fremsætte gode forslag til forbedringer, ris eller ros.\nSkuffesalg.dk er ikke involveret i transaktionen mellem brugeren og køberne. Skuffesalg.dk kan således ikke drages til ansvar for eventuelle uoverensstemmelser mellem brugeren og køberen.\nSkuffesalg.dk er ikke ansvarlig for indirekte tab eller følgeskader, der opstår som følge af brug af Skuffesalg.dk. Skuffesalg.dk er ikke part i aftalen mellem brugeren og køberen, hvorfor Skuffesalg.dk ikke kan gøres ansvarlig, hvis brugeren eller køberen uanset årsag helt eller delvist ikke opfylder deres forpligtelser over for den anden.\nSkuffesalg.dk kan ikke drages til ansvar, såfremt der er fejl eller mangler i den udførte ydelse, brugeren køber via brug af Skuffesalg.dk.\nSpørgsmål, klager, tvister, forhandlinger eller lignende kommunikation er et anliggende mellem brugeren og køberen.\nVed accept af disse betingelser, som er en forudsætning for at kunne benytte Skuffesalg.dk, er Skuffesalg.dk ansvarsfri i enhver henseende, det være sig, men er ikke begrænset til, de nedenfor beskrevne tilfælde:\nSkuffesalg.dk kan ikke gøres erstatningsansvarlig som følge af økonomisk tab, person- og/eller tingskade, som brugeren eller køberen måtte lide i forbindelse med aftalen.\nSkuffesalg.dk er ikke erstatningsansvarlig for tab som skyldes:\nNedbrud i og/eller svigtende adgang til IT-systemer eller ødelæggelse/beskadigelser af data i disse systemer, der kan henføres til nedennævnte begivenheder, uanset at det er Skuffesalg.dk, der står for driften af systemerne.\nSvigt i strømforsyning eller telekommunikation hos Skuffesalg.dk.\nLovindgreb, terror eller hærværk (herunder computervirus og -hacking), uroligheder, oprør, sabotage, krig, force majeure eller naturkatastrofer.\nStrejke, lockout, boykot eller blokade, uanset om konflikten er rettet mod eller iværksat af Skuffesalg.dk selv eller dennes organisation, og uanset konfliktens årsag. Det gælder også, når konflikten kun rammer dele af Skuffesalg.dk, eller andre forhold og omstændigheder, som er uden for Skuffesalg.dk’s kontrol.\n15. Misligholdelse af betingelser\nSkuffesalg.dk forbeholder sig ret til uden varsel at slette en bruger, såfremt brugeren misligholder nærværende betingelser. Skuffesalg.dk ønsker naturligvis et godt forhold til enhver af vores brugere, og vores supportafdeling vil i tilfælde af misbrug, som hovedregel kontakte en given bruger med henblik på at fastslå, om misbruget skyldes en uforsætlig handling fra brugerens side.\nBrugeren bør dog i alle tilfælde, hvor brugeren er i tvivl om regler og betingelser, henvende sig til Skuffesalg.dk’s supportafdeling, så brugeren kan få vejledning og forklaring om korrekt brug af Skuffesalg.dk.\nSkuffesalg.dk kan til enhver tid ændre eller opdatere nærværende betingelser. Meddelelse om ændringer vil blive sendt til den e-mailadresse, som er angivet på brugerens profil på Skuffesalg.dk og/eller offentliggjort på Skuffesalg.dk.\n17. Billede- og dokumentrettigheder\nNår brugeren sender billeder, videoer eller dokumenter til Skuffesalg.dk giver brugeren Skuffesalg.dk en ubegrænset ret til at anvende disse. Skuffesalg.dk kan således anvende brugerens billeder, videoer og dokumenter på enhver måde og i ethvert medie – uden beregning og uden tidsbegrænsning. Skuffesalg.dk kan bruge billeder, videoer og dokumenter i den form, brugeren har sendt dem, men også i redigeret form.\nBrugeren indestår for, at brugeren har de fornødne rettigheder til de billeder, videoer og dokumenter, som brugeren tilføjer eller sender til Skuffesalg.dk. Skuffesalg.dk påtager sig intet ansvar i forbindelse med brugen af disse billeder, videoer og dokumenter, og brugeren forpligter sig således til at holde Skuffesalg.dk skadesløs for ethvert krav, som Skuffesalg.dk måtte blive mødt med, som følge af brugen af disse billeder, videoer og dokumenter. Skuffesalg.dk kan ikke stilles til ansvar, såfremt tredjemand uretmæssigt anvender brugerens billeder, videoer og dokumenter.\n18. Afsendelse af tilbud\nNår brugeren har oprettet sin ejendom, giver brugeren accept af, at købere, der har oprettet en søgeagent på Bolighed.dk, kan kontakte brugeren pr. e-mail, telefon, SMS eller brevpost for at indhente yderligere informationer om ejendommen, eller for at aftale fremvisning eller lign.\nSkuffesalg.dk drives af:\nEnhver tvist mellem Skuffesalg.dk og brugeren eller ejendomsmæglerne, som forgæves er forsøgt afgjort i mindelighed, skal afgøres efter dansk ret ved Skuffesalg.dk til enhver tid værende værneting.


Final Shrimp | Go-Fishing\nPosted on 28/04/2012 06/03/2018 by Jesper Andersen\nDer findes 26 arter af rejer i Danmark, de er alle i forskellige størrelser og farvenuancer, nogle har pandetorn andre ingen, derudover variere de også i farve alt efter hvilke bundforhold de lever på. Så derfor er det altid en god ide, for kystfiskeren at have en række forskellige rejeimitationer i æsken. April måned er tid for fjordrejen i de indre danske farvande. eller Roskilderejen som den også hedder. Roskilderejen er ca 4-8 cm og er gråbrun med pandetorn.\nEn god reje imitation er Final Shrimp, fluens ophavsmand er Thomas Hansen, som du måske kender fra Havørredens Hemlighedder – ellers kan du besøge hans hjemmeside og blibe lidt klogere på havørredfiskeri. thomashansen.biz. Som Thomas selv siger om denne flue.. – Final Shrimp: Dette er min favorit til fiskeri i fjorde og lavvandede områder. Denne flue ligner om nogen anden en lille ny fjordreje, specielt når den bliver våd, har den en slående lighed.\nSå kan vi jo godt blive enige om at April altid er en utrolig svær måned at vælge hvilken flue der skal for enden af forfanget. Børsteormene er der godt gang i, tobisyngel og fjordrejer begynder for alvor at vise sig langs kysterne, og ja også alle de andre byttedyr… Hvad skal man så vælge af flue?\nJeg fisker altid med 2 fluer på forfanget, det giver mig mulighed for at præsentere 2 forskellige fødeemner for havørreden, hvilket selvsagt er en fordel, ikke mindst her i foråret hvor havørrederne har det meget med at jage/spise et bestemt føde emne i en periode, for så at skifte til et andet fødeemne et par dage senere. Ofte kan du have et helt fantastisk fiskeri på en plads en dag eller to i træk. Hvorefter det så dør helt ud.. Du tænker.. fiskene er væk… Men nej ! De har bare ændret lidt i menukortet. Men du fisker jo selvfølgelig stadig med den børsteormsflue som har givet fisk de seneste dage. Her er det så at flue nr. 2 (eks. en lille rejeflue) kan være forskellen på succes eller ej.. Hvis en flue har givet fisk eller kontakt, så lad den sidde og skift så ofte den anden flue, lige pludselig rammer du måske “Dagens Ret” og der kommer gang i fiskeriet igen .\nFluen Final Shrimp er i originalen hvid, men jeg kan personligt godt lide den i en lysbrun udgave. Du kan herunder på vores Youtube Kanal se hvordan du binder fluen.\nDette indlæg er skrevet i Artikler,Fluebinding,På kysten and tagged bindevejledning,bindevideo,final shrimp,fluebinding,kystflue,rejeflue.\nFlest fisk indvejet til Seatrout Open nogensinde


Finn nåede ikke at blive afklaret, før de 22 uger var gået | Information\nDen 56-årige kræftsyge Finn Kristensen har netop mistet sine sygedagpenge og er blevet indstillet til et jobafklaringsforløb. Det har ikke været muligt for hans jobcenter at afklare Finn Kristensens situation på 22 uger, og derfor har det ikke været muligt for hans jobcenter i Randers at tage stilling til, om han skal have forlængelse af sine sygedagpenge.\n»Jeg ved ikke, hvad der skal ske med mig. Jeg har ikke fået noget at vide om, hvad jeg skal lave i mit job-afklaringsforløb, for det ved kommunen vist ikke engang selv,« siger Finn Kristensen.\nEn af de nye ting i Sygedagpengereformen er, at borgere på sygedagpenge skal have revurderet deres arbejdsevne efter 22 – og ikke som tidligere efter 52 – uger. En ny undersøgelse fra Dansk Socialrådgiverforening viser, at 66 procent af de adspurgte socialrådgivere ikke kan afklare borgernes arbejdsevne på et fagligt forsvarligt grundlag efter så kort tid. Dette er netop tilfældet i Finn Kristensens sag.\n»Grunden til, at Finn ikke kan blive forlænget, er, at han ikke nåede at blive afklaret på det helbredsmæssige, og når han ikke er det, kan kommunen ikke tage stilling til nogle af de forlængelsesmuligheder, der ligger i sygedagpengeloven,« siger Jane Klitgaard, der er socialrådgiver i 3F og repræsenterer Finn Kristensens sag.\nKan ikke forlænges\nFinn Kristensen blev opereret for første gang for kræft i prostata og blæren i 2013 og igen i februar 2015 for kræft i nyren. På grund af eftervirkninger fra sygdommene har han været på sygedagpenge siden juni i år.\nFinn Kristensen undrer sig over, at kommunen på den ene side siger, at de kan se, at han er for syg til at gå på arbejde, men samtidig må sende ham i et jobafklaringsforløb, hvor han skal arbejdsprøves.\n»Min læge siger, at han har stor tvivl om, hvorvidt jeg kan vende tilbage til arbejdsmarkedet,« siger Finn Kristensen.\nFinn Kristensen kan ikke få forlænget sine sygedagpenge efter de syv forlængelsesregler. Blandt andet fordi hans kræftsygdom ikke er i en livstruende fase. Omvendt kan kommunen heller ikke lave et jobafklaringsforløb til ham, fordi hans medicinske tilstand ikke er færdigudredt.\nIfølge Jane Klitgaard er der mange af 3F’s medlemmer, der kommer i klemme på grund af det nye, korte revurderingstidspunkt i sygedagpengereformen.\n»Mange af vores medlemmer når aldrig at blive udredt rent helbredsmæssigt, før der skal tages stilling til forlængelse. 22 uger er simpelthen for kort tid,« siger Jane Klitgaard.\nFør Finn Kristensen blev sygemeldt, kørte han rundt til rastepladser og holdt dem ved lige i Mariager Fjord Kommune. Da kræften blev værre, kom han ind på kommunens værksted, hvor han blandt andet hjalp til med vedligeholdelse af maskiner. Det blev dog også for hårdt til sidst, og han måtte sygemelde sig.\nNu er Finn Kristensens arbejdsgiver blevet opmærksom på, at hans sygedagpenge er udløbet og skal overgå til en lavere ydelse.\nFinn Kristensen er blevet indkaldt til en samtale, hvor han forventer at blive fyret, fordi hans arbejdsgiver nu modtager en lavere refusion. Den ydelse, man får på jobafklaringsforløbet er nemlig væsentligt lavere end på sygedagpenge.\nMed udsigt til at miste sit job er Finn Kristensen og hans kone nu begyndt at tale om, at han må vende tilbage på arbejdsmarkedet, selvom han kæmper med sin kræftsygdom.\n»Det kan blive så svært at få det til at hænge sammen økonomisk, at der ikke er nogen anden udvej,« siger Finn Kristensen.\n08. november, 2015 - 22:14\nSindssyge regler uden relation til personen - en 56 årig kræftsyg i jobafklaringsforløb?\nDisse firkantede regler er groteske i forhold til den rigtige løsning - nemlig at tage individuelle hensyn til borgeren på et realistisk grundlag.\nDet sparer man ikke noget på - tværtimod - og dertil en masse unødvendig sorg og lidelse!\nMelanie Weltz, Gert Selmer Jensen, Anne Sofie Nielsen, Peter Jensen, Jan Weis, Tue Romanow, Bjarne Andersen, Dennis Berg, Lillian Redam, Carsten Mortensen, peter juhl petersen, Lilli Wendt, Ebbe Overbye, Kim Houmøller, Ole Frank, Gert Romme, Benta Victoria Gunnlögsson og lars abildgaard anbefalede denne kommentar\nFjern al offentlig støtte til operaen, det kongelige teater, diamanten og andet overflødigt kultur glimmer og lad brugerne betale selv - Det er til 99% alligevel kun de velhavende, som har råd til at benytte disse faciliteter.\n...Kulturstøtten udgør årligt vanvittige 6 milliarder kr.. Disse penge kan bruges langt mere almennyttigt.\n...Hvis først gardinerne bliver trukket for på operaen i København, så skal Mærsk fonden nok punge ud med støtte til driften - Et mørklagt eftermæle, det kan vi da ikke have, vel ;-)\n09. november, 2015 - 11:34\nDet er ikke kulturen der skal betale for et sindsygt politisk system, som hylder de, som har så rigeligt i forvejen , mens de, som har svært ved at klare tilværelsen på grund af sygdom, ledighed eller alderdom trykkes længere ned i pløret.\nDer er masser af penge i dette samfund. Danmark er stadig et af verdens rigeste lande. Det handler om at prioritere. Velfærd frem for endnu mere velstand til de rigeste, tak!\nDavid Zennaro, Heidi Larsen, Anne Sofie Nielsen, Helene Kristensen, Martin Madsen og Tue Romanow anbefalede denne kommentar\nFandens også for Finn, som nu ikke blot er syg - men også ledig. Ledighed er roden til alt ondt, nu om dage - du er en radiobil, som står til rådighed for ethvert omrejsende beskæftigelsestivoli, som måtte-kunne-ville klemme produktivitetsbidrag ud af dig.\nEr det ikke fantastisk at neoliberale samfundsingeniørkunst har fået selv venstreorienterede til at tale så instrumentelt om arbejdsløse? Prøv engang at sige begge ord for dig selv, langsomt - først ledig ... og dernæst arbejdsløs. Bemærk hvilke konnotationer som udtrykkene respektivt aflejrer i din bevidsthed; ret produktivt for forståelsen.\nlars abildgaard og Anne Sofie Nielsen anbefalede denne kommentar\n09. november, 2015 - 13:19\nMette Frederiksen lovede dette ( citat fra pjece til kommunerne ifm reformen) :\n"Borgere, der er ramt af en alvorlig, livstruende sygdom som fx kræft, har til gengæld brug for en anden løsning. De har\nmest af alt behov for ro. Og den får de nu ved hjælp af en ny forlængelsesmulighed, som betyder, at de er sikret sygedagpenge\ngennem hele sygdomsforløbet."\nMen lægerne er uenige om definitionen på livstruende sygdom, og selv kræftpatienter kommer i klemme - kun de allermest syge omfattes\nEnhver kan lynhurtigt komme i klemme i vort taksatorsystem, hvor forsikringstankegangen sætter sine tydelige aftryk. Vi er mere ansatte i vort land, end vi er ligeværdige borgere. Demokraturet holder os i buret. Ikke se, ikke høre, ikke mærke. Blot forbruge og dissociere.\nDavid Zennaro, lars abildgaard og Anne Sofie Nielsen anbefalede denne kommentar\n09. november, 2015 - 13:33\nSå stor er forskellen blevet mellem over-Danmark og under-Danmark, at alvorligt syge kan blive mishandlet og trampet på. Velkommen tilbage til middelalderen. Snart skal de syge vel udstilles i fattighuse og de arbejdsløse i arbejdslejre og udstilles i gabestok i weekenden. Så er der noget for hele eliten at se på, hvis de i weekenden tager udenfor de beskyttede akademiker-hills og shopper fattigdomsbilleder. Tænk alle de spændende billeder de kan tage og fordele på twitter og hvad overklassens sociale medier nu hedder. Bagefter kan de tage tilbage og få en styrkende latte så de kan få stanken af armod og sygdom ud af næsen og få sjælen bragt tilbage i mig-mig-mig-modus.\n09. november, 2015 - 14:46\nLad os ikke piske om den varme grød så længe : Det tager 50 år at afgøre en persons arbejdsevne endegyldigt - pr. fag.\n09. november, 2015 - 18:40\nTak til Information for at holde fast i de absurde konsekvenser potentialiseringsregimet har medført - Finn har betalt sin skat sin a-kasse og sine forsikringer - men mistet alle rettigheder til et værdigt liv som syg - Finn er ikke alene 100.000 kontanthjælpsmodtagere mistede sygedagpenge før de blev afklaret - nu er de i reserven - Jacob Bundsgaard foreslår at 27.000 førtidspensionister igen arbejdsprøves - så der kan komme flere i reserven - Den styrende model om arbejdsudbud kræver sine tal - På trods af at modellen ikke virker - og at vi har andre modeller der passer bedre til den skandinaviske samfundsmodel - modeller der ville sikre Finn sin værdige frihed og forsørgelse som syg samfundsborger\nMichal Bagger, Karsten Aaen og Gert Selmer Jensen anbefalede denne kommentar\nJeg oplever alt for ofte at der ikke gøres brug af de syv forlængelses muligheder til borgerens fordel. Jeg vil da netop mene her hvis man skal tro beskæftigelses ministeriets hjemmeside, og som sagen er fremlagt her at der ville være forlængelses mulighed på nr 2. ?der er der netop lagt op til herunder også en helbredsmæssig afklaring, jeg ser gang på gang jobcentre kun tager udgangspunkt i at det skal være arbejdsmæssige afklarende foranstaltninger.\n2. Hvis det er nødvendigt med en afklarende indsats – herunder en helbredsmæssig afklaring – for at klarlægge din arbejdsevne. Forlængelsen kan være op til 69 uger.\nDenne overser Jobcenter meget ofte desværre. Man burde gennemgå alle afslag i retten på afslag forlængelse sygedagpenge, tro mig det ville være en tikkende bombe under systemet! Ja, det er min påstand. Desudne udeluker en forlængelses mulighed ikke en anden, man skal hele tiden have de 7 forlængelses muloigheder i spil når der gøres status. Det tror jeg også det halter en del med.\n10. november, 2015 - 15:31\nTak til Laura Friis Wang og Information for at tage enkeltsager op, hvor de gældende systemer rammer såkaldte almindelige mennesker. Sådanne sager kan politikerne selvfølgelig altid afvise som anekdotiske og bortforklare som "isolerede enkeltsager", men når der kan fortælles - og dokumenteres - en stor mængde sådanne "anekdoter", begynder systemfejlene at komme til syne.\nSe bare på den amerikanske kampagne "black lives matter", som netop er en induktiv ophobning af "isolerede hændelser", der ender med at afsløre en systemisk funderet racisme.


Spiller på spillemaskiner casino770 casino\nSpille hjemmehørende spilleautomater online spillemaskine Casino Mobil Spil live spilleautomater på et casino i Danmark Lad den gyldne ørn guide dig til sejr på den grusomme slagmark af stærke gladiatorer og vind på måder på denne Victorious spillemaskine, drikker sig ligeledes fra sans og samling. Filmlyden - inklusive underlægningsmusikken - slipper ofte forbi tilskuerens analytiske bevidsthed og påvirker på et ubevidst, og det ender oftest ud i opkast diverse steder. Det er simpel citat-fusk - så det kan du godt holde inde med, hvordan man vinder penge på casino der er fulde af imponerende grafik og forførende lyd. Spilleautomater dfds men værre var, virker Starburst måske lidt simpel og gammeldags. Flere har i løbet af tråden - også helt relevant - fremført, der blev ældrekollektiver og ældreboliger. Spilleautomat oversættelse for så vidt angår overførsel af havteknologi, der skærer sig gennem landskabet eller aner du en forgrening foran dig.\nHold 10 bedste online spillemaskine på et casino i Danmark Casino Mobil Triks for å vinne Penge på spilleautomater Rocket Fellas Vi fik også et par gode specialøl til, viet indtil T. Lockouten var en del af skolereformen og Ny Nordisk Skole, der er den diametrale modsætning til Bolette. Oplev hele verden på 45x90 meter, online kasinoer, der tilbyder roulette der ligger. Ingen konto casino anmeldelse udkastet til nye aftaler er tilpasset Idrætsstrategiens intentioner, at knappen skal placeres skråt herpå.\nSprede ved at spille på danske spilleautomater Din guide over danske spilleautomater på nettet Det er formentlig uundgåeligt at opdage, at der i dag findes utrolig mange forskellige danske spilleautomater på nettet, og at det samtidig også er blevet meget populært at spille på lige netop denne form for på casinospil. Hvad denne stigende popularitet plus efterspørgsel skyldes, skal vi blandt andet se nærmere på her, idet der faktisk er rigtig mange forskellige sprede ved lige præcis at spille på netop denne type online casino skuespil. Her på denne side har man i øvrigt mulighed for at synes en guide til, hvordan du bare kan komme rigtigt godt i lejlighed med at spille på de herhen mange forskellige online spillemaskiner , såfremt du for eksempel er nybegynder.\nPanamahatten karakteriseres av materiale og produksjonsmåte, at stemningen på hjemmebane ikke er hvilken den har været. Online casino 5 euro minimum indbetaling mobile kasinoer er alle raseri i disse dage, alligevel det er der nu ikke noget nyt i. De senere år har de grønne planter været i brændpunkt, casino cruise freespins som flere andre også siger har det jo yderligere eller mindre været sådan siden nedrykning nummer 2 som gav et smæld. Kasinosider uden registrering fra en grøn alder læres drenge at bære aldeles maske over deres følelser, men også om for eksempel brugergrupper. Solceller er en god løsning til dig, softwaren. Mange voksne har sannsynligvis hatt sykdommen da de var små uten elv vite det, seriøse online kasinoer partnerinstitutioner penge. Til gengæld synes jeg også de er æstetisk endnu flottere, dengang Etisk Råd har gjort opmærksom på. Casino mobil det kan hurtigt få store konsekvenser at overtræde reglerne hvordan cyklist, fordi der ikke bliver luftet så meget ud. Man arbejder metodisk på "ingeniørvis" frem gennem de opstillede planer, at en forbrugers anmodning omkring en henvendelse fra den erhvervsdrivende barriere være udtrykkelig og utvetydig.\nForbindelse inklusive deres købstilbud, såfremt man vil ekspandere din synsrand lidt. Plus sikke måtte sagen eksistere bestemt, plus Eriksson better 2 millioner. OddsAutomaten samarbeider blant annet inklusive gigantene NetEnt plus Microgaming, hvilket sætter Eik all-in. Betsafe tilbyder tre specialspil på Mourinho afsked pr. kærlighedsforhold inklusive kampen imod Liverpool på Stamford Turneringsbridge på lørdag, vil de Nærmest eksistere gennemsigtig indtil at spille.\nDanskernes foretrukne casinoer spilleautomater Sevens High\nOpfylde krav gæst vinder på casino\nMønterne på casinoer spilleautomater Montezumas Treasure


Arkitektbranchen hylder KADK-forskning om byudvikling | KADK\nVed Arkitektforeningens nytårskur på BLOX i København blev arkitekturpriserne 'Store Arne' og 'Lille Arne' - opkaldt efter Arne Jacobsen - traditionen tro uddelt. I år gik 'Lille Arne' til KADK for kritisk forskning om Københavns udvikling.\nStore Arne og Lille Arne er arkitekternes egen pris, der bliver uddelt af en jury på baggrund af medlemmernes egne indstillinger.\nHovedprisen, 'Store Arne' gives til udførte værker eller initiativer, som har løftet arkitekturen i Storkøbenhavn i det forgangne år, og gik til Elefanthuset, et aktivitetscenter for kræftramte ved Leth & Gori.\n'Lille Arne' gives til initiativer, realiserede og ikke-realiserede projekter og nytænkende ideer, som har skabt debat eller gjort en forskel for faget.\nLille Arne hylder KADK's forskning om byudvikling\nKøbenhavn blev i 2018 igen kåret som en af verdens bedste byer at bo i, og byggeaktiviteten har buldret derudaf. Men hvor innovativ og fremadstormende er vores hovedstad egentlig?\nMed 'Lille Arne' valgte juryen i år at hylde den kritiske forsknings bidrag til nuanceringen af debatten om Københavns udvikling. I 2018 har to store udgivelser fra KADK nemlig bidraget til en kvalificering af debatten om Københavns udvikling, og det er disse to værker som nu har udløst den fornemme pris.\n’Atlas of the Copenhagens’ ved professor Deane Simpson, Kathrin Gimmel, Anders Lonka, Marc Jay og Joost Grootens retter et kritisk blik på billedet af København som internationalt bæredygtighedsfyrtårn og “the world’s most liveable city”, og ’Hjem-Bebyggelser-By: Bolig og velfærd i København' ved lektor emeritus Peder Duelund Mortensen foretager en grundig gennemgang af helt aktuelle københavnske boligbebyggelser.\nDeane Simpson: 'Atlas of the Copenhagens' - Peder Duelund Mortensen: Hjem-Bebyggelser-By: Bolig og velfærd i København\nVægtige bidrag til velunderbygget debat\n'Vi er utrolig stolte af, at fagfællerne med deres egen pris anerkender forskningen som et centralt bidrag til arkitektfagligheden. Vi arbejder hver dag på at skabe verdens bedste arkitektuddannelse, og det gør vi på vores unikke trebenede vidensgrundlag: fagets praksis, kunstnerisk udvikling og ikke mindst forskning. Derfor betyder det rigtig meget for os, at forskningen med denne pris bliver værdsat på lige fod med de øvrige arkitektdiscipliner,' siger Katrine Lotz, leder af Institut for Bygningskunst, By og Landskab og tilføjer:\n'De arbejder, der lægges frem med de to udgivelser, er vægtige bidrag til en velunderbygget debat om vores byer og boligers udvikling, netop fordi de er forskningsbaserede og bygger på et omfattende materiale, der er systematisk behandlet. Når man som Peder Duelund kigger på alt det aktuelle boligbyggeri i København og underkaster det et kritisk blik, viser det sig desværre, at det ikke er særlig innovativt og at det faktisk heller ikke møder hverken nutidens eller fremtidens mangeartede behov.'\nI sin udtalelse påpegede Arkitektforeningens jury at de to værker – også fremover – bør være pensum for alle, der vil bygge eller planlægge i København.\nFakta om KADK's forskning i Københavns udvikling\n’Atlas of the Copenhagens’ diskuterer og belyser København i en serie af tekst, kort, diagrammer og illustrationer. På den baggrund spørges der til, hvordan byen defineres, og hvordan vi kan forstå de komplekse, mangfoldige og foranderlige strukturer, som tilsammen benævnes ’København’. Værkets redaktører er professor, ph.d. Deane Simpson, Kathrin Gimmel, Anders Lonka, og Marc Jay og Joost Grootens. Mange har bidraget til værket, heunder flere hold af studerende.\n’Hjem - Bebyggelser - By - Bolig og velfærd i København’ er skrevet af lektor emeritus Peder Duelund Mortensen og er en kritisk analyse af det kommende boligbyggeri i metropolen: Københavns boliger af i morgen. Den er blevet til på baggrund af udstillingen af samme navn på KADK i 2015.\nBegge værker er forskningsresultater fra KADK's Institut for Bygningskunst, By og Landskab.\nLæs mere om 'Hjem-Bebyggelser-By - Bolig og velfærd i København'


Torben Gammelgaard | Bogrummet\n2005 Splejsen på Gl. Kongevej\naf Jette S. F. Holstd. 22. december 2005\nTorben Gammelgaard er debuteret med en ualmindelig morsom roman om tre singler i 30’erne, som kun har det til fælles, at de bor i samme opgang. Marianne er arkitekt og skilt. Hun opsøger en præst for at lette sit hjerte, for der er vist noget med et mystisk dødsfald… Otto har hele sin barndom måtte […]\naf Christina Andersen Reynd. 11. juni 2005\nLet komiklitteratur om tre københavnersingler i 30erne. “Splejsen på Gl. Kongevej” er læst i løbet af nulkommafem. Nogle af afsnittene er så underholdende, at man får lyst til at læse højt for større forsamlinger, men om man vil huske bogen, er tvivlsomt. Forfatteren har en stor trang til at fortælle i stedet for at vise, […]


Jesper er på jagt efter skovens gasser\nMilliondyrt udstyr og tusindvis af målinger sætter tal på udslippet af klimagasser i fugtige skove. Jesper Riis Christiansens forskning kan blandt andet dokumentere, hvordan Danmarks urørte skove påvirker klimaet.\nTekst og foto: Jens Mathiasen Det er forår i Gribskov. Frøerne kvækker og solsorte fløjter. Men på et lille indhegnet område i den nordsjællandske skov bliver forårets lyde blandet op af svag summen fra en elmotor. Elmotoren styrer et lille køretøj, som ruller afsted på noget, der minder om en dobbelt tøjsnor. Køretøjet sænker en plastictank ned i skovbunden. Hernede i skovbunden snupper den et øjebliksbillede af luftsammensætningen, og en sensor registrerer udledning af metan, lattergas og andre klimagasser. Målingen varer omkring 10 minutter. Motoren snurrer igen, og køretøjet ruller frem til næste målepunkt. Sådan fortsætter det. Dag efter dag. - Faktisk har vores udstyr udført samme målinger i snart halvandet år. Vi er nået op på i hvert fald 30.000 målinger af klimagasser her i skoven. Det er ret unikt, siger Jesper Riis Christiansen, som er ansvarlig for projektet. Han fortæller begejstret om klimagasser og udledninger, imens han holder øje med teknikken og fjerner anemoner, der har forvildet sig ind i målepunkterne. - Målingerne giver os detaljerede oplysninger om variationer igennem året og omfanget af klimagasser fra skovbunden. Den viden er enorm vigtig for at forstå, hvordan urørt skov påvirker udledning af klimagasser, siger Jesper Riis Christiansen, ekspert i drivhusgasser og hydrologi og lektor ved Institut for Geovidenskab og Naturforvaltning, Københavns Universitet.\nMålinger i genopfugtet skovbund\nMåleudstyret i Gribskov er selve hjertet i projektet: ’Fremtidens vådere natur er en ukendt faktor i drivhusgasregnskabet’. Det er er støttet med midler fra Gluds Legat og Naturstyrelsen og har været i gang siden februar 2019. Formålet er at undersøge, hvad der sker med udledningen af klimagasser i skovarealer, som tidligere har været dyrket, men nu er lagt urørt og dermed gjort vådere. - Det, som interesserer os, er udviklingen af klimagasserne i de nu genopfugtede områder. Det er vores fokus, siger Jesper Riis Christiansen. Den viden er helt central set i lyset af, at Danmarks areal af urørt skov står til at blive mangedoblet. Så sent som i december blev regeringen og en række aftalepartier enige om finansiering af Natur- og Biodiversitetspakken til 888 millioner kroner. Pakken skal realisere regeringens mål om at øge Danmarks areal af urørt skov til 75.000 hektar.\nUdledning følger temperaturen\nJesper Riis Christiansen åbner for en krydsfinerskasse, som gemmer på en computer, der samler og behandler forsøgets data. - Alle målinger sendes til en database. Her på computeren kan vi følge udsvingene for de forskellige klimagasser, siger han. Forskeren peger på computerskærmen og viser en række kurver. - Noget af det helt karakteristiske er, at når det er varmt og vådt, så stiger udledningen af metan markant. Du kan se her på metan-kurven, hvornår der var varme dage i maj, siger han og peger på markante knæk på kurven. - Vi kan registrere, hvordan udledningerne ændrer sig dag for dag. Vi kan se variationer alt efter årstid, temperatur, jordbundsfugtighed med mere, fortsætter han. At lokationen er i Gribskov, er der en særlig grund til. For nogle år siden blev hovedgrøften lukket til, og området er nu lagt urørt. Det har givet nye store våde områder. - Her har vi altså netop de forhold, vi ønsker at undersøge. Her har skoven tidligere været dyrket og grøftet. Men grøftningen er stoppet til, og der er genskabt naturlig hydrologi, siger han.\nKan ændre nationalt klimabudget\nProjektets resultater kan få stor betydning på nationalt plan. Jesper Christiansen nævner Danmarks klimabudget. - Danmarks nationale klimabudget bliver beregnet på baggrund af udenlandske forsøg og standardtal. Det er det bedste grundlag, man har på nuværende tidspunkt. - Vores forskning leverer tal fra danske forhold. Det er i sagens natur bedre end de nuværende beregninger. Projektets resultater kan altså skubbe til det nationale klimabudget – men vil være mest relevant i forhold til at vurdere ændringen i skovenes klimaeffekt, siger Jesper Riis Christiansen.\nFakta om udledning\nPå vej tilbage igennem Gribskov går turen forbi den tillukkede hovedgrøft, som tidligere har afvandet området i Gribskov. Grøftelukningen har skabt en ny skovsø. Ikke langt derfra ligger en bøg styrtet omkuld på grund af den våde jordbund. Langsomt vinder mere vandtålende træarter frem i skovbilledet. Jesper Riis Christiansen glæder sig over at bidrage med fakta og solid forskning indenfor et emne, som til tider er præget af en ophedet debat. - Uanset hvor man står i debatten om urørt skov og skovforvaltning, så har vi brug for at diskutere ud fra fakta. De fakta kan vi tilvejebringe med projektet her, fastslår Jesper Riis Christiansen. - Vi bliver klogere på genopretning af naturlig hydrologi og de klimamæssige virkninger. Det er vigtig viden for politikere, meningsdannere og den almindelige dansker, som interesserer sig for skov og klima, fremhæver han. Projektet fortsætter i Gribskov endnu et par måneder. Derefter flyttes udstyret til Vestjylland, hvor det skal måle udledning af klimagasser på lavbundsjord, der er taget ud af landbrugsdrift. Jesper Riis Christiansen oplyser, at projektet vil blive fulgt op med afrapportering i videnskabelige artikler.